text:
Kasi Tikugwiliskira Ntchito Mwakukwana Ivyo Yehova Wakutipa?
“Ine Yehova, ndine Chiuta winu, Uyo wakumusambizgani kuti musange chandulo.”—YES. 48:17.
SUMU: 117, 114
1, 2. (a) Kasi Ŵakaboni ŵa Yehova ŵakuliwona wuli Baibolo? (b) Kasi imwe mukutemwa chigaŵa ntchini mu Baibolo?
ŴAKABONI ŴA YEHOVA ŵakutemwa chomene Baibolo. Baibolo lili na ulongozgi wakovwira uwo ukutisanguluska na kutipa chigomezgo. (Rom. 15:4) Tikumanya kuti Baibolo “ni mazgu gha ŵanthu yayi, kweni nga umo ghaliri nadi mazgu gha Chiuta.”—1 Tes. 2:13.
2 Tose tili na chigaŵa icho tikutemwa mu Baibolo. Ŵanyake ŵakutemwa chomene chigaŵa cha Makani Ghawemi, icho chikulongosora makora umo Yesu wakalongolera mikhaliro ya Yehova. (Yoh. 14:9) Ŵanyake ŵakutemwa vigaŵa ivyo vikulongosora chomene mauchimi, nga ni buku la Chivumbuzi ilo likulongosora “vinthu ivyo vikwenera kuchitika mwaluŵiro.” (Chivu. 1:1) Ŵanyake ŵakukondwa para ŵakuŵazga buku la Masalimo, ndipo ŵanyake ŵakusanga chandulo na buku la Zintharika. Nadi, Baibolo ni buku la waliyose.
3, 4. (a) Kasi tikughawona wuli mabuku ghithu? (b) Kasi ni mabuku wuli ghanyake agho tikupokera agho ghakulembekera gulu linyake la ŵanthu?
3 Pakuti tikutemwa chomene Baibolo, tikutemwaso mabuku ghithu agho ghakulongosora Baibolo. Mwachiyelezgero, tikukondwa chomene na chakurya chauzimu icho chikusangika mu mabuku, maburosha, magazini, na mabuku ghanyake. Tikumanya kuti ivyo Yehova wakutipa vikutovwira kuti tilutilire kuŵa maso mwauzimu, kweniso “ŵakukhora mu chipulikano.”—Tito 2:2.
4 Padera pa mabuku agho ghakulembekera Ŵakaboni ŵa Yehova wose, pakuŵaso mabuku ghanyake agho ghakulembekera gulu linyake la ŵanthu. Mabuku ghanyake ghakulembekera ŵawukirano, apo ghanyake ghakulembekera ŵapapi. Mabuku ghanandi agho ghakusindikizgika na agho ghakusangika pa webusayiti yithu kusazgapo mavidiyo, vikunozgekera ŵanthu wose na awo Mbakaboni ŵa Yehova yayi. Ivi vikutikumbuska ivyo Yehova wakalayizga ŵateŵeti ŵake kuti “wazamunozgera ŵanthu wose chiphikiro cha vyakurya vyakunowa.”—Yes. 25:6.
5. Kasi Yehova wakukondwa para tikuchita vichi?
5 Taŵanandi tikudokera kuti mphanyi tanguŵa na nyengo yinandi yakuŵerengera Baibolo na mabuku ghanyake. Nakuti Yehova wakukondwa chomene para tikuyezgayezga kugwiliskira “ntchito makora nyengo” yithu kuti tiŵazge na kusambira Baibolo nyengo zose. (Efe. 5:15, 16) Mbunenesko kuti nyengo zinyake tingaŵika chomene mahara pa vinthu vinyake ivyo Yehova wakutipa kuluska vinyake. Kweni pali chinthu chinyake icho tikwenera kuŵa nacho maso. Kasi ntchivichi?
6. Kasi ni vichi ivyo vingatitondeska kusanga chandulo na chakurya chauzimu icho Yehova wakutipa?
6 Kasi tikwenera kuŵa maso na vichi? Usange tili maso yayi tingamba kughanaghana kuti chigaŵa chinyake cha Baibolo panji mabuku ghanyake ngakuzirwa chomene kwa ise kuluska vinyake. Kasi tikuchita wuli usange tikuwona kuti fundo yinyake ya mu Baibolo yikutikhwaska viŵi yayi? Kasi tikuchita wuli usange tawona kuti buku panji nkhani yinyake yalembekera ŵanthu ŵanyake? Kasi tikuyuyura panji kuleka waka kuŵazga? Para ndimo tikuchitira, mbwenu tisangenge yayi chandulo na chakurya chauzimu icho Yehova wakutipa. Kasi tingachita wuli kuti ivi vileke kutichitikira? Tikwenera kumanya kuti Yehova ndiyo wakutipa chakurya chauzimu ichi. Yehova wakaphalira Ŵaisrayeli kuti: “Ine Yehova, ndine Chiuta winu, uyo wakumusambizgani kuti musange chandulo.” (Yes. 48:17) Mu nkhani iyi tidumbiskanenge fundo zitatu izo zingatovwira kuti tisange chandulo na chakurya chauzimu icho Yehova wakutipa.
IVYO TINGACHITA PARA TIKUŴAZGA BAIBOLO
7. Chifukwa wuli tikwenera kuŵa na maghanoghano ghawemi para tikuŵazga Baibolo?
7 Tikwenera kuŵa na maghanoghano ghakwenelera. Baibolo likuti: “Malemba ghose ngakupelekeka na Chiuta kwizira mwa mzimu ndipo ngachandulo.” (2 Tim. 3:16) Mbunenesko kuti vigaŵa vinyake vya Baibolo vikalembekera munthu yumoza panji gulu linyake la ŵanthu. Lekani para tikuŵerenga Baibolo tikwenera kuŵa na maghanoghano ghakwenelera. Mubali munyake wakati: “Para nkhuŵerenga Baibolo, nkhuyezga kukumbuka kuti pali vinandi ivyo ningasambirapo pa chigaŵa chilichose cha Baibolo. Ichi chikunovwira kuti nisambire vinandi para nkhuŵerenga Baibolo.” Ntchiwemi kulomba kwa Yehova pambere tindambe kuŵerenga Baibolo. Yehova watipenge maghanoghano ghawemi na vinjeru kuti tipulikiske ivyo tisambirenge.—Ezir 7:10; ŵazgani Yakobe 1:5.
8, 9. (a) Kasi tikwenera kujifumba vichi para tikuŵerenga Baibolo? (b) Kasi ivyo ŵalara ŵakwenera kufiska vikutiphalirachi vya Yehova?
8 Tijifumbenge mafumbo. Para tikuŵazga Baibolo, ntchiwemi kuyima dankha na kujifumba kuti: ‘Kasi fundo iyi yikuniphalirachi vya Yehova? Kasi fundo iyi yinganovwira wuli pa umoyo wane? Kasi ningawovwira wuli ŵanthu ŵanyake na fundo iyi? Para tikughanaghanirapo pa mafumbo agha, tisangenge chandulo chikuru para tikuŵazga Baibolo. Mwachiyelezgero, ghanaghanirani fundo za mu Malemba izo mubali wakwenera kufiska kuti waŵe mulara mu mpingo. (Ŵazgani 1 Timote 3:2-7.) Pakuti taŵanandi ndise ŵalara yayi, tingamba kughanaghana kuti fundo izi zikutikhwaska viŵi yayi. Ndipouli, para tingaghanaghanirapo mazgoro gha mafumbo ghakulondezgapo agha, tiwonenge kuti nase tingasanga nazo chandulo fundo izi.
9 “Kasi fundo iyi yikunipharachi vya Yehova?” Yehova wali kupeleka vinthu ivyo ŵabali ŵakwenera kufiska kuti ŵaŵe ŵalara mu mpingo. Ichi chikulongora kuti Yehova wakukhumba kuti awo ŵakuteŵetera nga mbalara mu mpingo, ŵaŵe ŵakwenelera nadi. Iyo wakukhumba kuti ŵalara ŵaŵenge vyakuwonerapo viwemi ku mpingo. Yehova wakuzirwiska chomene mberere zake izo wakazigura “na ndopa za Mwana wake.” (Mil. 20:28) Yehova watipa ŵaliska aŵa kuti ŵativikilirenge. (Yes. 32:1, 2) Ntheura para tikuŵerenga ivyo ŵalara ŵakwenera kufiska, vikutovwira kumanya kuti Yehova wakutipwelelera chomene.
10, 11. (a) Kasi ivyo ŵalara ŵakwenera kufiska vingatovwira wuli pa umoyo withu? (b) Kasi tingavigwiliskira wuli ntchito kuti tovwire ŵanji?
10 “Kasi fundo iyi yinganovwira wuli pa umoyo wane?” Nyengo zose mulara waliyose wakwenera kujisanda kuti wawone usange wachali wakwenelera kuteŵetera nga mulara na kuwona vigaŵa ivyo wakwenera kunyololera. Mubali uyo “wakunwekera mulimo wa ulaŵiliri,” wakwenera kusanda mwakupwelelera vinthu ivyo vikukhumbikwa kuti waŵe mulara ndipo wakwenera kuyezgayezga kuvifiska. (1 Tim. 3:1) Kweniso Mkhristu waliyose wangasambirapo kanthu pa ivyo ŵabali ŵakwenera kufiska kuti ŵaŵe ŵalara mu mpingo. Vili nthena chifukwa chakuti vinandi mwa vinthu ivi, ndivyo Yehova wakukhumba kuti Ŵakhristu ŵachitenge. Mwachiyelezgero, tose tikwenera kuchita vinthu mwamahara kweniso mwavinjeru. (Fil. 4:5; 1 Pet. 4:7) Apo ŵalara ŵakulutilira kuŵa “vyakuwonerapo ku mskambo,” tisambirengeko kwa iwo na kuyezga “chipulikano chawo.”—1 Pet. 5:3; Heb. 13:7.
11 “Kasi ningawovwira wuli ŵanthu na fundo iyi?” Tingagwiliskiraso ntchito ivyo vikukhumbikwa ku ŵalara kuti tovwire awo tikuŵasambizga Baibolo kupambaniska pakati pa ŵalara ŵithu na ŵalongozgi ŵachisopa chautesi. Kweniso vikutovwira kumanya kuti ŵabali ŵalara mu mpingo withu ŵakuŵikapo mtima pakuchita mulimo wawo kuti ŵatovwire. Para tikughanaghanira kujipeleka kwawo, tilutilirenge kuchindika “awo ŵakufukafuka chomene pakati” pithu. (1 Tes. 5:12) Para tikuchindika chomene ŵabali aŵa, ŵalutilirenge kuteŵetera mwakukondwa.—Heb. 13:17.
12, 13. (a) Para tikuŵerenga Baibolo, kasi ni vinthu wuli vinyake ivyo tingafufuza? (b) Yowoyani chiyelezgero icho chikulongora kuzirwa kwa kafukufuku.
12 Tikwenera kuchita kafukufuku. Para tikuŵerenga Baibolo tingagwiliskira ntchito vinthu ivyo Yehova wakutipa kuti timanye vinandi. Tingapenjerezga mazgoro gha mafumbo nga ghakuti:
Kasi ni njani wakalemba buku ili la mu Baibolo?
Kasi buku ili likalembekera nkhu ndipo pawuli?
Kasi ni vinthu wuli vyakuzirwa ivyo vikachitika pa nyengo iyo buku ili likalembekanga?
Para tikujifumba mafumbo ghanthena, mbwenu tisambirenge vinandi mu Baibolo.
13 Ghanaghanirani ivyo lemba la Ezekiyeli 14:13, 14 likuyowoya. Lemba ili likuti: “Usange charu chaninangira pakuchita vinthu mwambura kugomezgeka, ninyoloskerenge woko lane pa icho na kuparanya tumakuni twa vingwa, ndipo nitumenge njara pa icho na kudumura munthu na chiŵeto mukati mwake. ‘Nanga ŵanalume ŵatatu aŵa, Nowa, Daniyeli, na Yobu ŵaŵenge mu charu ichi, ŵatenge ŵajiponoskenge waka ŵekha chifukwa cha urunji wawo,’ ndimo yayowoyera Fumu Yikuru Yehova.” Para tikuchita kafukufuku, tikuwona kuti chigaŵa ichi cha buku la Ezekiyeli chikalembeka cha m’ma 612 B.C.E. Pa nyengo iyi, pakaŵa kuti pajumpha vyaka vinandi kufuma apo Nowa na Yobu ŵakafwira, ndipouli Yehova wakaŵa kuti wachali kuŵakumbukira chifukwa ŵakaŵa ŵakugomezgeka. Kweni apo lemba la Ezekiyeli ili likalembekanga, Daniyeli wakaŵa wachali wamoyo. Iyo wakwenera kuti wakaŵa na vyaka vyapakati pa 17 na 24 apo Yehova wakayowoya kuti Daniyeli wakaŵa wakugomezgeka nga ni Nowa na Yobu. Kasi tikusambirapo vichi? Yehova wakumanya ndipo wakuzirwiska chomene kugomezgeka kwa ŵateŵeti ŵake, nanga ŵangaŵa ŵana.—Sal. 148:12-14.
SANGANI CHANDULO NA MABUKU GHOSE
14. Kasi mabuku gha ŵawukirano ghakuŵawovwira wuli, ndipo tose ghakutovwira wuli? (Wonani chithuzi chakwamba.)
14 Tikusanga chandulo chikuru para tikusambira Baibolo kweniso para tikuŵerenga mabuku ghithu. Tiyeni tiwone viyelezgero vichoko waka. Mabuku agho ghakulembekera ŵawukirano. Mazuŵa ghano pali mabuku ghanandi gha ŵawukirano. [1] Ghanyake mwa mabuku agha ghakovwira ŵawukirano kumanya umo ŵangachitira para ŵakuchichizgika na ŵanyawo kuti ŵachite viheni ku sukulu. Ghakovwiraso kumanya umo ŵangachitira na masuzgo ghanyake agho ŵakukumana nawo pauwukirano. Kasi tose tikusanga chandulo wuli para tikuŵerenga mabuku ghanthena? Ghakutovwira kumanya masuzgo agho ŵawukirano ŵakukumana nawo. Ntheura tikumanya umo tingaŵawovwilira makora na kuŵakhozga.
15. Chifukwa wuli ŵalara nawo ŵakwenera kuŵazga nkhani izo zikulembekera ŵawukirano?
15 Masuzgo ghanandi agho ghakulongosoreka mu mabuku gha ŵawukirano, ghakukhwaska ŵawukirano pera yayi, kweni na ŵalara wuwo. Tose tikwenera kuvikilira chipulikano na maghanoghano ghithu, kweniso kugega mendezgano na vyakusanguluska viheni. Tikweneraso kukana para ŵanthu ŵakutichichizga kuchita vinthu viheni. Nkhani izi na zinyake zinandi zikusangika mu mabuku gha ŵawukirano. Kasi ŵalara awo ŵakuŵazga nkhani izo zikulembekera ŵawukirano, mbakukhalira? Yayi. Nangauli nkhani izi zikulembekera chomene ŵawukirano, kweni zili na fundo za mu Malemba izo zingawovwira waliyose.
16. Kasi mabuku ghithu ghakovwiraso wuli ŵawukirano?
16 Mabuku ghithu ghakovwiraso ŵawukirano kuti ŵakure mwauzimu na kuŵa paubwezi na Yehova. (Ŵazgani Mupharazgi 12:1, 13.) Mabuku agha ghakovwiraso na ŵalara wuwo. Mwachiyelezgero, Wukani! ya Chichewa ya Epulero 2009 muli nkhani yamutu wakuti, “Zimene Achinyamata Amadzifunsa . . . Kodi Ndingatani Kuti Kuwerenga Baibulo Kuzindisangalatsa?” Nkhani iyi yikaŵa na masachizgo ghanandi kweniso kabokosi kakuti munthu wangacheketa na kusunga mu Baibolo lake kuti wawonengepo. Kasi nkhani iyi yawovwiraso wuli ŵalara? Mama munyake wa vyaka 24 wakati: “Kwa vyaka vinandi vikanisuzganga kuŵazga Baibolo. Ntheura nkhalondezga masachizgo gha mu nkhani iyi na kabokosi kake. Pasono vikunisuzgaso yayi, m’malo mwake vikuninozgera chomene kuŵazga Baibolo. Nasanga kuti mabuku ghose gha mu Baibolo ngakukolerana chomene. Mazuŵa ghano nkhukondwa chomene para nkhuŵazga Baibolo kuluska kale.”
17, 18. Kasi mabuku agho ghakulembekera ŵanthu wose ghangatovwira wuli? Yowoyani chiyelezgero.
17 Nkhani izo zikulembekera ŵanthu wose. Kwambira waka mu 2008, tikuŵa na Gongwe la Mulinda lakusambira pa Mpingo ilo chomenechomene likulembekera Ŵakaboni ŵa Yehova. Kweni wuli pakuyowoya za magazini agho tikugaŵira mu uteŵeti? Kasi nase ghangatovwira? Enya. Tiyelezgere kuti zuŵa linyake mukachema munthu kuti wize ku maungano. Pambere nkhani yachisanisani yindayambe, mukuwona kuti munthu yura wafika nadi pa Nyumba ya Ufumu. Ichi chikwenera kuti chamukondweskani chomene. Apo mubali wakuyowoya nkhani yachisanisani, mukwenera kuti mukughanaghanira chomene umo nkhani iyo yikhwaskirenge mulendo winu yura. Nakuti para mukumulaŵiska, wakuwoneka kuti wakutegherezga ndipo nkhani yamufika pa mtima nadi. Paumaliro, namwe mukukhwaskika ndipo mukuwonga chomene chifukwa cha fundo ziwemi izo zayowoyeka mu nkhani.
18 Mwakuyana waka, tikukondwa chomene para tikuŵazga nkhani izo zikuŵa mu mabuku agho ghakulembekera ŵanthu wose. Mwachiyelezgero, mu Gongwe la Mulinda lakugaŵira mukuŵa nkhani izo ŵanthu awo Mbakaboni ŵa Yehova yayi ŵangazipulikiska kwambura suzgo. Ndimo viliriso na nkhani izo zikusangika pa webusayiti yithu ya jw.org. Pa webusayiti iyi tikusangapo nkhani nga zakuti, “Mafumbo Agho Baibolo Likuzgora” na “Ivyo Ŵanthu Ŵakutemwa Kufumba.” Nkhani izi zikutovwira kuti tilutilire kupulikiska na kutemwa chomene ivyo Baibolo likutisambizga. Kweniso zikutovwira kumanya nthowa ziphya za umo tingalongosolera ivyo tikugomezga para tikupharazga. Magazini ya Wukani! nayo yikutovwira kugomezga kuti Chiuta waunenesko waliko nadi. Kweniso yikutisambizga umo tingazgolera makora ŵanthu awo ŵakususka ivyo tikugomezga.—Ŵazgani 1 Petrosi 3:15.
19. Kasi tingalongora wuli kuti tikuwonga vinthu ivyo Yehova wakutipa?
19 Nadi, Yehova watipa vinthu vinandi kuti vitovwire kukhorweska ‘njara yithu yauzimu.’ (Mat. 5:3) Tiyeni tilutilire kugwiliskira ntchito mwakukwana vinthu vyose ivyo Yehova wakutipa. Para tikuchita nthena, tikulongora kuti tikuwonga Yehova, uyo wakutisambizga kuti tisange chandulo.—Yes. 48:17.
^ [1] (ndime 14) Mabuku gha Zimene Achinyamata Amafunsa, buku 1 na 2 kweniso nkhani zakuti “Ivyo Ŵanyamata na Ŵasungwana Ŵakufumba,” pa webusayiti ya jw.org ni vyakuti viwovwire chomene ŵawukirano.


c: text/html

text:
CHUMA CHAKUTULIYA M’MAZU NGAKU CHIUTA | EZRA 1-5
Yehova Wafiska vo Wakamba
Yehova wangukamba kuti ŵanthu azamuyamba so kusopa mwauneneska ku nyumba yakusopiyamu ku Yerusalemu. Kweni aŵanda ŵati aweku ku ukapolu ku Babiloni, angukumana ndi masuzgu nganandi. Fumu yingulamula kuti aleki kuzenga nyumba yakusopiyamu. Anandi awonanga kuti ntchitu yeniyi yimalengi cha.
c. 537 B.C.E.
Sirusi wangulamula kuti azengi so nyumba yakusopiyamu
3:3
Mwezi wa 7
Azenga guŵa la sembi; apereka sembi
3:10, 11
536 B.C.E.
Azenga fawundeshoni
4:23, 24
522 B.C.E.
Fumu Arataserese wangukaniza ntchitu yakuzenga
5:1, 2
520 B.C.E.
Zekariya ndi Hagayi anguchiska ŵanthu kuti alutirizgi ntchitu yakuzenga
6:15
515 B.C.E.
Ntchitu yakuzenga yamala

robotstxt: allowed

filter: keep


text:
Kasi Ŵakaboni ŵa Yehova Ŵakuchindika Visopa Vinyake?
Tikulondezga ulongozgi wa mu Baibolo wakuti: ‘
Chindikani ŵanthu ŵa mtundu uliwose.’ Ntheura, tikuchindika munthu wa chisopa chilichose. (1 Petrosi 2:17) Nangauli mu vyaru vinyake Ŵakaboni ŵa Yehova tilimo ŵanandi chomene, kweni tikuchichizga ŵandyali yayi panji awo ŵakupanga malango kuti ŵakanizge visopa vinyake. Kweniso tikuchichizga boma yayi kuti lizomerezge malango ghanyake kuti ŵanthu ŵayenderenge vigomezgo vithu. Tikuchindika ŵanji chifukwa nase tikukondwa para ŵanthu ŵakutichindika.—Mateyu 7:12.


text:
Mafumbo Ghakufuma ku Ŵaŵazgi
Kasi ŵanthu wose awo mukafuma Mesiya ŵakaŵa ŵakwamba kubabika mu nyumba yakwawo?
Tili kuyowoyapo kanandi waka pa nkhani iyi, ndipo ivyo tikayowoyanga vikakolerananga na fundo izo tikusanga pa Ŵahebere 12:16. Lemba ili likuyowoya vya Esau kuti ‘wakachindika yayi vinthu vyakupatulika’ ndipo “wakataya [kwa Yakhobe] wanangwa wake wa kuŵa mwana wakwamba kubabika pakusinthiska na mbale yimoza ya chakurya.” Kale tikatenge Mesiya wakafuma mwa Yakhobe chifukwa chakuti Yakhobe wakaŵa na wanangwa wa “kuŵa mwana wakwamba kubabika.”—Mat. 1:2, 16; Luka 3:23, 34.
Kweni tati tasandaso nkhani iyi mu Baibolo, tasanga kuti munthu wakeneranga kuŵa wakwamba kubabika pera yayi kuti Mesiya wafume mu mphapu yake. Wonani maukaboni ghanyake:
Mwana wakwamba wa Yakhobe (Israyeli) uyo wakababa mwa Leya ni Rubeni. Pamanyuma, Yakhobe wakababa mwana wakwamba munyake mwa muwoli wake Rakelo uyo wakamutemwanga chomene. Mwana uyu zina lake wakaŵa Yosefe. Rubeni wakati wananga, ulara wake ukapelekeka kwa Yosefe. (Gen. 29:31-35; 30:22-25; 35:22-26; 49:22-26; 1 Mid. 5:1, 2) Mesiya wakafuma mu mphapu ya Rubeni panji Yosefe yayi, kweni mwa Yuda, mwana wachinayi uyo Yakhobe wakababa mwa Leya.—Gen. 49:10.
Pa Luka 3:32 pakuyowoya za ŵanthu ŵanyake 5 awo ŵakaŵa mphapu iyo mukafuma Mesiya. Mwanalume waliyose wakuwoneka kuti wakaŵa wakwamba kubabika mu nyumba yakwawo. Bowazi wakababa Obedi, ndipo Obedi wakababa Yese.—Rute 4:17, 20-22; 1 Mid. 2:10-12.
Davide, mwana wa Yese, wakaŵa wakwamba yayi. Yese wakaŵa na ŵana 8 ŵanalume ndipo Davide wakaŵa waumaliro. Kweni Mesiya wakafuma mu mphapu ya Davide. (1 Sam. 16:10, 11; 17:12; Mat. 1:5, 6) Mesiya wakafumaso mu mphapu ya Solomoni, kweni Solomoni wakaŵa mwana wakwamba yayi wa Davide.—2 Sam. 3:2-5.
Fundo izi zikulongora kuti kuŵa wakwamba kubabika kukaŵavya phindu yayi. Mwana mwanalume wakwamba ŵakamupanga ntchindi ndipo kanandi ndiyo wakaŵanga wachiŵiri kwa awiske. Ŵakamupanga chiharo pa katundu uyo walipo, kusazgirapo kaŵiri.—Gen. 43:33; Doto. 21:17; Josh. 17:1.
Nyengo zinyake wanangwa wa kuŵa wakwamba kubabika ŵakapelekanga kwa munthu munyake. Abrahamu wakamuchimbizga mwana wake Ishumayeli na kupeleka wanangwa wa kuŵa wakwamba kubabika kwa Yisake. (Gen. 21:14-21; 22:2) Kweniso tawona kale kuti wanangwa wa kuŵa wakwamba kubabika uwo Rubeni wakaŵa nawo ukapelekeka kwa Yosefe.
Sono tiyeni tiwoneso lemba la Ŵahebere 12:16, ilo likuti: “Woneseskani kuti pakati pinu paŵavye muzaghali nesi wambura kuchindika vinthu vyakupatulika, nga ni Esau, uyo wakataya wanangwa wake wa kuŵa mwana wakwamba kubabika pakusinthiska na mbale yimoza ya chakurya.” Kasi fundo yikaŵa yakuti wuli pa lemba ili?
Pa lemba ili Paulosi wakayowoyanga za mphapu iyo mukafuma Mesiya yayi. Kweni wakachiskanga waka Ŵakhristu kuti ‘ŵanyoloske nthowa izo malundi ghawo ghakendangamo’ kuti ‘ŵapokere lusungu lukuru lwa Chiuta.’ Lusungu ulu ŵakapokeranga yayi para ŵamba kuchita uzaghali. (Heb. 12:12-16) Para ŵachita nthena, ŵakaŵanga nga ni Esau. Iyo wakatondeka “kuchindika vinthu vyakupatulika,” ‘wakayuyura vinthu vyakupatulika.’
Esau wakaŵa na mwaŵi wakuti wangapeleka sembe kwa Chiuta. (Gen. 8:20, 21; 12:7, 8; Yobu 1:4, 5) Kweni wakaghanaghaniranga chomene vyathupi, wakataya mwaŵi uwo wakaŵa nawo chifukwa cha mbale yimoza ya chakurya. Panji Esau wakakhumbanga kugega masuzgo agho ghakayowoyekerathu kuti ghazamuchitikira mphapu ya Abrahamu. (Gen. 15:13) Esau wakalongoraso kuti wakayuyuranga vinthu vyakupatulika. Wakalekera dala kuchindika vinthu vyakupatulika apo wakatora ŵanakazi ŵaŵiri ŵambura kusopa Chiuta na kuchitiska chitima ŵapapi ŵake. (Gen. 26:34, 35) Yakhobe wakapambananga chomene na Esau. Iyo wakawoneseska kuti watora mwanakazi uyo wakasopanga Chiuta waunenesko.—Gen. 28:6, 7; 29:10-12, 18.
Kasi tasambira fundo wuli pa nkhani ya mphapu iyo mukafuma Yesu panji kuti Mesiya? Ni ŵanthu wose yayi awo Mesiya wakafumamo ŵakaŵa ŵakwamba kubabika. Ŵayuda ŵakamanyanga makora fundo iyi. Ndipo ŵakazomerezga kuti Khristu wakafuma mu mphapu ya Davide, mwana waumaliro wa Yese.—Mat. 22:42.


text:
MAY 29, 2017
RUSSIA
Ŵapolisi ku Russia Ŵatimbanizga Visopa na Kukora Munthu wa ku Denmark
Pa May 25, ku Oryol, Russia, ŵapolisi ŵafuti na ŵa Federal Security Service (FSB) ŵakatimbanizga Ŵakaboni ŵa Yehova apo ŵakasopanga. Ŵapolisi aŵa ŵakati Ŵakaboni ŵa Yehova ŵali na mulandu chifukwa ŵakulutilira kuchita vinthu mwakutalulira. Mu February 2016, wupu wa Ŵakaboni ŵa Yehova wa Oryol uli kumara chifukwa cha mulandu wakuchita vinthu mwakutalulira. Ŵapolisi aŵa ŵakalemba vyose vyakukhwaskana na waliyose uyo wakaŵapo pa nyengo yakusopa iyi, ŵakaŵapoka mafoni na matabuleti, ndipo pamanyuma ŵakachita chipikisheni mu nyumba za Ŵakaboni ŵa Yehova ku Oryol.
Ŵapolisi aŵa ŵakatora ŵanalume ŵa mu mpingo wa Ŵakaboni ŵa Yehova ku Oryol na kuluta nawo ku maofesi gha FSB. Mwanalume munyake uyo ni mulara wa mpingo, zina lake Dennis Christensen wa ku Denmark ŵali kumujalira dankha. Ŵapolisi ŵakapempha khoti la Sovietsky District kuti ŵamusunge dankha Dada Christensen kuti ŵa FSB ŵaŵe na nyengo yakukwana yakusangira ukaboni na ŵakaboni awo ŵangaŵawovwira pa nkhani iyi. Jaji Svetlana Naumova wakazomerezga kuti Dada Christensen wasungike dankha myezi yiŵiri. Ŵakaboni ŵa Yehova ŵamupeleka dandawuro lawo muhanya uno kuti ivi vileke kuchitika. Usange Dada uyu wangasangika na mulandu ndikuti wagwirenge jele vyaka 6 panji 10 kuyana na Article 282.2, chigaŵa 1, mu Criminal Code.
Ŵakaboni ŵa Yehova aŵa ŵakasopanga pamoza ku Oryol, kweni ŵakawungana nga ni wupu wakumanyikwa na boma yayi. Ivyo ŵapolisi ŵa ku Russia ŵachita vikulongora kuti ŵakulonda chomene Ŵakaboni ŵa Yehova para ŵakusopa. Ŵakulonda mawupu ghawo ghakumanyikwa na boma pera yayi. Ivi vikuyana na ivyo vikachitikira Ŵakaboni ŵa Yehova mu msumba wa Taganrog. Mu msumba uwu ŵalara ŵa boma ŵali kumazga wupu wa Ŵakaboni ŵa Yehova. Kweni pamanyuma, Ŵakaboni ŵa Yehova 16 awo ŵakasangika ŵakusopa mwamtende ŵakaŵapa mulandu wakuchita vinthu mwakutalulira. Mu November 2015, khoti likadumura kuti wose 16 ŵakaŵa na mulandu kweni ŵakaŵagwiliska yayi jele panji kuŵalipiliska. Sono mulandu uwu uli ku khoti lakuvikilira wanangwa wa ŵanthu ku Europe (European Court of Human Rights).


text:
Nkhani 11: Chiŵingavuwa Chakwamba
KUMBI utichiziŵa chinthu chakwamba cho Nowa wanguchita, iyu ndi banja laki ŵati atuwa m’chingaraŵa? Iyu wangupereka sembi kwaku Chiuta. Ukhoza kuwona mo wangupereke sembi iyi pachithuthuzi ichi. Nowa wangupereka sembi ya nyama pakuwonga Chiuta chifukwa cha kupozomoska banja laki panyengu ya zandi.
Kumbi uŵanaŵana kuti Yehova wangukondwa ndi sembi yaku Nowa? Ee, wangukondwa nayu. Mwaviyo, wangulayizga Nowa kuti wazakuchinanga so cha charu ndi maji nga zandi.
Charu chati chakamuka, Nowa ndi banja laki angutuwa m’chingaraŵa, ndipu angwamba kuzenga nyumba ndi kulima. Chiuta wanguŵatumbika ndipu wanguti: ‘Mubalani, mwandane ndipu muzazi charu chosi chapasi.’
Kweni ŵanthu atingi azichitengi mantha kuvwa kuti kwenga zandi mukulu ndipu atingi aŵanaŵanengi kuti panyaki wazengi so. Mwaviyo, Chiuta wanguŵika chinthu chinyaki kuti chiŵakumbuskengi phanganu laki lakuti, wazamunanga so cha charu chosi ndi maji. Kumbi utichiziŵa chinthu cho wanguŵika? Chenga chiŵingavuwa.
Nyengu zinandi chiŵingavuwa chiwoneka asani vuwa yakata ndipuso asani lumwi layamba kuŵala. Chiŵingavuwa chendi mitundu yinandi yakutowa. Kumbi iwi ukuchiwonapu chiŵingavuwa? Kumbi utichiwona cho che pachithuthuzi ichi?
Chiuta wangukamba kuti: ‘Ndilayizga kuti ndazamunanga so cha ŵanthu wosi pamoza ndi nyama ndi maji nga zandi. Ndiŵika chiŵingavuwa changu mu mtambu. Asani chiŵingavuwa chiwoneka mu mtambu, ndikumbukengi phanganu langu.’
Kumbi asani uwona chiŵingavuwa, chitenere kukukumbuskani chinthu wuli? Chitenere kukukumbuska vo Chiuta wakulayizga, kuti wazamunanga so cha charu ndi zandi mukulu.
Chiiyambo 8:18-22; 9:9-17.
Mafumbu
- Nge mo uwone pachithuthuzi, kumbi Nowa wanguchitanji wati watuwa waka m’chingaraŵa?
- Kumbi Chiuta wangupereka dangu wuli kwaku Nowa ndi banja laki, Zandi wati wamala?
- Kumbi Chiuta wangulayizganji?
- Kumbi asani tiwona chiŵingavuwa, chitenele kutikumbuskanji?
Mafumbu ngakusazgiyapu
- Ŵerenga Chiyambo 8:18-22.
Kumbi mazuŵa nganu tingamupaska wuli Yehova “fungu lakukondweska”? (Chiya. 8:21; Ŵahe. 13:15, 16)
Kumbi Yehova wanguwonanji mu mtima wa munthu, nanga ivi vitititcheŵeska kuti titenere kuchitanji? (Chiya. 8:21; Mate. 15:18, 19)
- Ŵerenga Chiyambo 9:9-17.
Kumbi Yehova wangupanga phanganu wuli ndi vakulengeka vosi va pacharu? (Chiya. 9:10, 11)
Kumbi phanganu la chiŵingavuwa ligwirengi nchitu mpaka zuŵanji? (Chiya. 9:16)


text:
Nkhani 110: Timote Wangwamba Kuwovya Paulo
MNYAMATA yo utimuwona we ndi wakutumika Paulo ndi Timote. Timote wajanga ku Lustra pamoza ndi awiski kweniso anyina. Anyina ŵenga a Enike ndipu ambuyaki ŵenga a Loisi.
Yaka sonu nkhachitatu kuti Paulo waluti ku Lustra. Pangujumpha pafupifupi chaka kutuliya po Paulo ndi Barnaba anguziya ku Lustra kakwamba kuzipharazga. Ndipu sonu Paulo wanguweriyaku ndi mubwezi waki Sila.
Kumbi waviziŵa vo Paulo wakambiya Timote? Iyu watimufumba kuti: ‘Kumbi ungayanja kwende pamoza ndi ini kweniso Sila? Iwi wakutiwovya kuchipharazga ku ŵanthu a kuvigaŵa vakutali.’
Timote wangumuka kuti: ‘Hinya, ndilutengi.’ Sonu nyengu yeniyo, Timote wangulekana nawu apapi ŵaki ndipu wanguluta pamoza ndi Paulo kweniso Sila. Kweni techendasambiri za ulendu wawu, tiyi tiwoni dankha vo vingumuchitikiya Paulo. Yapa ndipu pajumpha vyaka pafupifupi 17 kutuliya po Yesu wangumuwoneke panthowa ya kuluta ku Damasko.
Kumbuka kuti Paulo wanguza ku Damasko kuti wakabayi akusambira aku Yesu, kweni sonu iyu ndiyu wanguja wakusambira waku Yesu. Pavuli paki, arwani anyaki akhumbanga kubaya Paulo chifukwa akhumbanga cha kuti iyu wasambizengi vakukwaskana ndi Yesu. Kweni akusambira aku Yesu angumuwovya Paulo kuti wathaŵi. Yiwu angumuŵika m’chiteti ndipu angumutuzgiya kubwalu kwa mpanda wa msumba.
Pavuli paki Paulo wanguluta ku Antioke kuchipharazga. Uku ndiku akulondo aku Yesu angwamba kudanika kuti Akhristu. Sonu Paulo ndi Barnaba angutumika kutuwa ku Antioke kuchipharazga ku vyaru va kutali. Umoza wa misumba yo anguchifikaku wenga Lustra ko Timote wajanga.
Pati papita pafupifupi chaka chimoza, Paulo wanguluta ku Lustra kachiŵi. Kumbi waziŵaku ko Timote, Paulo ndi Sila anguluta ŵati atuwa ku Lustra? Tiyi tiwoni pamapu kuti tiziŵi malu ngo yiwu angulutaku.
Chakwamba yiwu anguluta ku Ikonio ndipu pavuli paki anguluta ku msumba wa Antioke. Ŵati atuwa uku, anguluta ku Troa, Filipi, Tesalonika ndi ku Berea. Kumbi wachiwona charu cha Athene pamapu po? Paulo wanguchipharazga so kweniko. Pavuli paki, angumala chaka chimoza ndi myezi 6 achipharazga mu Korinte. Ndipu pakumaliya anguzipumuwa kamanavi waka ku Efeso. Ŵati atuwa ku Efeso, angukwera boti kuwere ku Kaisarea ndipu anguchifika ku Antioki ko Paulo wajanga.
Sonu Timote wangwenda mitunda yitali ukongwa wachiwovya Paulo kupharazga “uthenga wamampha” ndi kwambiska mipingu yinandi yachikhristu. Kumbi nawi asani wakuwa, wazamuja muteŵeti waku Chiuta wakugomezgeka nge Timote?
Machitidu 9:19-30; 11:19-26; machaputala 13 mpaka 17; 18:1-22.
1. Roma; 2. Malta; 3. Berea; 4. Tesalonika; 5. Korinte; 6. Filipi; 7. Athene; 8. Krete; 9. Troa; 10. Efeso; 11. Mileto; 12. Kolose; 13. Antioke; 14. Ikonio; 15. Lustra; 16. Kupro; 17. Antioke; 18. Kaisarea; 19. Yopa; 20. Damasko; 21. Yerusalemu; 22. Nyanja Yikulu (Meditereniyani)
Mafumbu
- Kumbi mnyamata yo we pachithuthuzi ndiyani ndipu wajanga pani, nanga anyina ndi ambuyaki ŵenga ayani?
- Kumbi Timote wangumukanji Paulo wati wamufumba kuti wayende pamoza ndi iyu kweniso Sila pa nchitu yakuchipharazga ku ŵanthu a kuvigaŵa vakutali?
- Kumbi ndi nunkhu ko akulondo ŵaku Yesu angwamba kudanika kuti Akhristu?
- Kumbi Paulo ndi Barnaba anguluta ku misumba niyi ŵati atuwa ku Antioke?
- Kumbi Timote wangumuwovya wuli Paulo, nanga ndi fumbu nili lo achinyamata atenele kujifumba mazuŵa nganu?
Mafumbu ngakusazgiyapu
- Ŵerenga Machitidu 9:19-30.
Kumbi wakutumika Paulo wangulongo wuli kuti wenga ndi zeru wati wakumana ndi ŵanthu akususka uthenga wamampha? (Machi. 9:22-25, 29, 30; Mate. 10:16)
- Ŵerenga Machitidu 11:19-26.
Kumbi nkhani yo ye pa Machitidu 11:19-21, 26, yilongo wuli kuti mzimu waku Yehova ndiwu uvikiliya ndi kulongozga nchitu yakupharazga?
- Ŵerenga Machitidu 13:13-16, 42-52.
Kumbi lemba la Machitidu 13:51, 52, lilongo wuli kuti akusambira anguzomerezga cha kuti ŵanthu akususka aŵagongoweski? (Mate. 10:14; Machi. 18:6; 1 Pet. 4:14)
- Ŵerenga Machitidu 14:1-6, 19-28.
Kumbi mazu ngakuti ‘anguŵaseserekezga kwaku Yehova kuti waŵaphwere,’ ngatitiwovya wuli kuti tileki kudandawula mwambula kwenele asani tiwovya ŵanthu wo asambira sonu uneneska? (Machi. 14:21-23; 20:32; Yoha. 6:44)
- Ŵerenga Machitidu 16:1-5.
Kumbi kujipereka kwaku Timote kuti amudumuwi kulongo wuli kukhumbika kwa kuchita ‘vosi chifukwa cha uthenga wamampha’? (Machi. 16:3; 1 Ŵako. 9:23; 1 Ŵatesa. 2:8)
- Ŵerenga Machitidu 18:1-11, 18-22.
Kumbi lemba la Machitidu 18:9, 10, lilongo wuli mo Yesu wangujipereke pa kulongozga nchitu yakupharazga, nanga ivi vititipaska chigomezgu wuli mazuŵa nganu? (Mate. 28:20)


text:
SAMBIRU 66
Ezra Wasambiza Marangu Ngaku Chiuta
Pangujumpha vyaka pafupifupi 70, kutuliya po Ayisraele anandi anguwere ku Yerusalemu kweni anyaki ajanga mbwenu muvigaŵa vakupambanapambana va Ufumu wa Perese. Yumoza mwaku yiwu, wenga wasembi Ezra yo wasambizanga Marangu ngaku Yehova. Ezra wanguvwa kuti Ayisraele ku Yerusalemu, alondonga cha Marangu ngaku Chiuta ndipu wakhumbanga kuluta kuchiŵawovya. Fumu Arataserese ya ku Perese yingukamba kuti: ‘Chiuta wakukupasa zeru kuti usambizi ŵanthu Marangu ngaki. Luta, uto weyosi yo wakhumba kuti waluti nawi.’ Ezra wanguwunganisa ŵanthu wosi wo akhumbanga kuwere ku Yerusalemu. Yiwu angupemphera kwaku Yehova kuti waŵavikiliyi pa ulendu wawu utali ndipu pavuli paki angwamba ulendu wo.
Yiwu angufika ku Yerusalemu pati pajumpha myezi yinayi. Alongozgi wo ŵenga kwenuku angukambiya Ezra kuti: ‘Ayisraele amunangiya Yehova ndipu ato anthukazi wo asopa achiuta aboza.’ Kumbi Ezra wanguchitanji? Iyu wangugwada pamasu pa ŵanthu ndi kupemphera kuti: ‘Yehova mwatichitiya vinthu vinandi ukongwa kweni takunangiyani.’ Ŵanthu angulapa kweni penga anyaki so wo akhumbikanga kuwovyeka kuti achitengi vinthu vamampha. Ezra wangusankha ŵara ndipuso akweruzga kuti aphwere nkhani zenizi. Pati pajumpha myezi yitatu, ŵanthu wosi wo akhumbanga cha kusopa Yehova anguŵadikisa.
Vyaka 12, vingujumphapu. Panyengu iyi ndipu Ayisraele amaliza kali kuzenga mpanda wa Yerusalemu. Ezra wanguwunganisa ŵanthu pabwalu kuti waŵaŵerenge Marangu ngaku Chiuta. Ezra wati wajula buku la marangu, ŵanthu wosi angusoka. Iyu wanguthamika Yehova ndipu yiwu angusoska manja kulongo kuti anguzomereza vo wangukamba. Pavuli paki, wanguŵerenga Marangu ndi kungakonkhosa ndipu ŵanthu avwisiyanga. Yiwu anguzomera kuti angumunangiya so Yehova ndipu anguliya. Mulenji waki, Ezra wanguŵerenga so Marangu nganyaki. Yiwu anguziŵa kuti kunguja ŵaka mazuŵa ngamanavi kuti achiti Phwandu la Misasa. Mwaviyo, angwambapu nyengu yeniyo kunozgeke phwandu.
Mazuŵa 7 nga phwandu ili, ŵanthu angukondwa ndi kuwonga Yehova chifukwa chakuti angukolola vakurya vinandi. Pengavi Phwandu la Misasa lakuyanana ndi lenili kwambiya mu nyengu yaku Yoswa. Phwandu lati lamala, ŵanthu anguwungana ndipu angupemphera kuti: ‘Yehova, mukutiwombo ku ukapolu, mungutiryiska mubozwa ndipu mukutipasa charu chakutowa. Kweni kanandi takuvwiyaningi cha. Mungutuma achimi kuti atitcheŵesi kweni tinguŵavwiya cha. Chinanga kuti venga viyo, munguzizipiza. Mungusunga mbwenu vo mungulayizga Abrahamu. Sonu titikulayizgani kuti tikuvwiyeningi.’ Yiwu angulemba vo angulayizga ndipu alongozgi, Alevi ndi asembi angusayiniya vo ŵanthu wo angulemba.
“Mbakutumbikika wo atuvwa mazu ngaku Chiuta ndi kungasunga!”—Luka 11:28


text: Lurombo lwa wakuyuzgika uyo wali mu suzgo* ndipo wakuthura vyenjezgo vyake kwa Yehova.+102 A Yehova, pulikani lurombo lwane.+Kulira kwane kupempha wovwiri kufike kwa imwe.+2 Mungabisanga chara chisko chinu para nasuzgika.+Thyani khutu kwa ine.Nizgorani mwaluŵiro para nkhumuchemani.+3 Pakuti mazuŵa ghane ghakumwalalikira nga ni josi,Viwangwa vyane vyanyeka nga ni makara ghamoto pa chipembo.+4 Mtima wane wawa nga mbutheka ndipo wafota,+Pakuti nkhuluwa kurya chakurya chane.5 Chifukwa cha kutampha kwane kukuru,+Viwangwa vyane vikudemelera ku thupi lane.+6 Nkhuyana na chiyuni cha nyangenyange mu mapopa.Nili nga ni phuluru muchoko mu mahami.7 Para nagona pasi nkhuŵa maso nipera,Nili nga nkhayuni ako kali kekha pa mtenje.+8 Ŵalwani ŵane ŵakuninena zuŵa lose.+Awo ŵakunihoya ŵakutemba mu zina lane.9 Nkhurya vyoto nga ntchingwa.+Ivyo nkhumwa vyasazgikana na masozi,+10 Chifukwa cha ukali winu na kutukutwa kwinu,Mukaninyamulira muchanya na kunitaya.11 Mazuŵa ghane ghakumara nga ni mfwiri,+Nkhufota nga mbutheka.+12 Kweni imwe, A Yehova, mukukhalilira muyirayira,+Zina* linu liŵengeko mu miwiro yose.+13 Muwukenge nadi na kulongora lusungu pa Ziyoni,+Pakuti ni nyengo yakulongolera chiwuravi pa iyo.+Nyengo yakutemeka yafika.+14 Pakuti ŵateŵeti ŵinu ŵakukondwa na malibwe ghake,+Ŵakutemwa na fuvu lake wuwo.+15 Mitundu yiwopenge zina la Yehova,Mathemba ghose gha charu chapasi uchindami winu.+16 Yehova wazengengeso Ziyoni,+Wawonekenge mu uchindami wake.+17 Wategherezgenge lurombo lwa ŵakusokwa,+Wapepurenge yayi lurombo lwawo.+18 Ichi chalembekera muwiro wakunthazi,+Kuti ŵanthu awo pasono ŵandababike* ŵazakalumbenge Ya.19 Pakuti wakulaŵiska pasi kufuma mu machanya ghake ghakupatulika,+Yehova wakulaŵiska pa charu chapasi kufuma kuchanya,20 Kuti wapulike kutampha kwa kayidi,+Na kufwatura awo ŵapika chilango cha nyifwa,+21 Mwakuti zina la Yehova lipharazgike mu Ziyoni+Malumbo ghake mu Yerusalemu,22 Para ŵanthu na maufumuŴawungana pamoza kuteŵetera Yehova.+23 Wakanipoka nkhongono zane mwaluŵiro,Na kudumulizga mazuŵa ghane.24 Ine nkhati: “A Chiuta wane,Munganiparanyanga chara apo umoyo wane uli pakatikati,Imwe, mwaŵeneimwe vyaka vinu vikulutilira mu miwiro yose.+25 Mukajintha charu chapasi kale chomene,Ndipo machanya ni mulimo wa mawoko ghinu.+26 Ivi vimalenge, kweni imwe mukhalilirenge.Nga ntchakuvwara vitchujukenge.Nga ni malaya muhalizgirengepo vinyake ndipo vimalenge.27 Kweni imwe muchali umo muliri, ndipo vyaka vinu vimalengepo yayi.+28 Ŵana ŵa ŵateŵeti ŵinu ŵakhalenge mwakufwasa,Mphapu yawo yikhozgekenge pamaso pinu.”+


text:
SAMBIRO 28
Kasi pa Webusayiti Yithu Pali Vichi?
Yesu wakaphalira ŵasambiri ŵake kuti: “Ungweru winu uŵale panthazi pa ŵanthu, mwakuti ŵawone milimo yinu yiwemi na kupeleka uchindami kwa Awiskemwe ŵakuchanya.” (Mateyu 5:16) Kuti ivi vichitike, tikusangirapo mwaŵi pa ivyo ŵanthu ŵakupanga mazuŵa ghano, nga ni Intaneti. Tili na webusayiti ya jw.org, iyo yikulongosora ivyo tikugomezga na ivyo tikuchita. Kweni kasi pali vichi chomenechomene?
Mazgoro agho Baibolo likupeleka pa mafumbo ghanandi. Ŵanthu ŵakufumba mafumbo ghakuzirwa chomene, ndipo ivyo Baibolo likuyowoya pa mafumbo agha vikusangika pa webusayiti yithu. Mwachiyelezgero, pali mathirakiti ghakuti Kasi Masuzgo Ghamalenge?, na lakuti Kasi Ŵakufwa Ŵazamuwuka Nadi? ndipo ghali mu viyowoyero vyakujumpha 600. Pakusangikaso Baibolo la Malemba Ghakupatulika mu Mang’anamuliro gha Charu Chiphya mu viyowoyero vyakujumpha 130. Vinyake ivyo mungasanga ni mabuku ghakovwira kusambira Baibolo, nga ni buku lakuti Kasi Baibolo Likusambizgachi Chomenechomene? Kweniso pali magazini ghasono gha Gongwe la Mulinda na Wukani! Vinandi mwa vinthu ivi mungaŵazgira papo pa kompyuta, panji mungachita dawunilodi. Mungachita dawunilodi ma MP3, PDF, panji EPUB. Nakuti mungapulinta mapeji ghanyake kuti mupeko ŵanyinu awo ŵangatemwa kuŵazga vinthu ivi mu chiyowoyero chawo. Paliso mavidiyo ghanandi gha chiyowoyero cha mawoko. Mungachita dawunilodi Baibolo lakuti mupulikizgenge, panji madirama, na sumu zakunozga.
Pakusangika vyakukhwaskana na Ŵakaboni ŵa Yehova. Pa webusayiti yithu pakuŵa nkhani na mavidiyo ghakulongosora umo ntchito yithu yikwendera pa charu chose. Mungaŵazga vya Ŵakaboni ŵa Yehova, na ivyo tikuchita pakovwira awo ŵasuzgika.Mungawona madeti gha maungano ghakuru agho ghaŵengeko, kweniso maadiresi na manambara gha foni gha maofesi ghithu.
Nthowa iyi yikovwira kuti ungweru wa unenesko uŵale m’paka ku vigaŵa vyakutali chomene pa charu chapasi. Kosekose, pa charu chapasi, m’paka ku Antarctica, ŵanthu ŵakovwirika kumanya unenesko. Tikulomba kuti “mazgu gha Yehova ghalutilire kuthandazgika mwaluŵiro” pa charu chose chapasi, mwakuti Chiuta wapike uchindami.—2 Ŵatesalonika 3:1.
Kasi webusayiti ya jw.org yikovwira wuli ŵanthu kumanya unenesko?
Kasi mungatemwa kuŵazga vichi pa webusayiti iyi?


text:
CHUMA CHAKUTULIYA M’MAZU NGAKU CHIUTA | EZEKIELE 6-10
Kumbi Mwazamulembeka Chidindu Chakuti Mutaskikengi?
Chiwona chaku Ezekiele chingufiskika kakwamba pa nyengu yo Yerusalemu wangubwangandulikiya. Nanga chiwona chenichi chifiskika wuli mazuŵa nganu?
9:1, 2
Yo walemba munyaki pachisku wamiya Yesu Khristu
Anthurumi 6 wo ŵe ndi vidya vakuphwanyiya amiya magulu nga nkhondu ngakuchanya, ndipu Khristu ndiyu watiŵalongozga
9:3-7
Ŵanthu a mzinda ukulu azamulembeka chidindu asani aziyeruzgika kuti ndi mbereri pa chisuzgu chikulu


text:
March 14-20
JOBU 1-5
Sumu 11 ndi Pempheru
Mazu Ngakwamba (Mamin. 3 pamwenga kusikiya pasi)
CHUMA CHAKUTULIYA M’MAZU NGAKU CHIUTA
“Jobu Wangulutiriza Kuja Wakugomezeka Chinanga Kuti Wayesekanga”: (Mamin. 10)
[Wonesani vidiyo yaku Jobu.]
Jobu 1:8-11—Satana wangukamba kuti Jobu wagomezeka chifukwa cha vo Yehova watimuchitiya (w11-CN 5/15 17 ndimi 6-8; w09-CN 4/15 3 ndimi 3-4)
Jobu 2:2-5—Satana wangukamba kuti ŵanthu angaja cha akugomezeka kwaku Yehova (w09-CN 4/15 4 ndimi 6)
-
Kufufuza Fundu Zakuzirwa za M’Bayibolu: (Mamin. 8)
Jobu 1:6; 2:1—Kumbi mbayani wo azomerezekanga kuwoneke pamasu paku Yehova? (w06-CN 3/15 13 ndimi 6)
Jobu 4:7, 18, 19—Kumbi Elifazi wangumukambiya boza wuli Jobu? (w14 3/15 13 ndimi 3; w05-CN 9/15 26 ndimi 4-5; w95 2/15 27 ndimi 5-6)
Kumbi ndasambiranji vakukwasana ndi Yehova pa kuŵerenga Bayibolu kwa sabata yinu?
Kumbi ndi fundu nizi zo ndasambira pa kuŵerenga Bayibolu kwa sabata yinu zo ndingagwiriskiya ntchitu mu uteŵeti?
-
Kuŵerenga Bayibolu: Jobu 4:1-21 (Mamin. 4 pamwenga kusikiya pasi)
MUJIPEREKENGI PA NTCHITU YAKUPHARAZGA
Ulendu Wakwamba: wp16.2 nkhani ya papeji lakwamba—Kambani mazu ngo ngangakuwovyani kuti muziweliyeku. (Mamin. 2 pamwenga kusikiya pasi)
Ulendu Wakuweliyaku: wp16.2 nkhani ya papeji lakwamba—Kambani mazu ngo ngangakuwovyani kuti muziweliyeku so. (Mamin. 4 pamwenga kusikiya pasi)
Sambiru la Bayibolu: fg sambiru 2 ndimi 2 mpaka 3 (Mamin. 6 pamwenga kusikiya pasi)
TICHITENGI VINTHU NGE AKHRISTU
Sumu 41
Kanani Asani Anyinu Atikuchichizani Kuchita Vinthu Viheni: (Mamin. 15) Nkhani yakukambisana. Wonesani vidiyo ya pa jw.org ya mutu wakuti Kanani Asani Anyinu Atikuchichizani Kuchita Vinthu Viheni! (Wonani pakamutu kakuti BIBLE TEACHINGS > TEENAGERS.) Asani mwawonere vidiyo, kambisanani mafumbu yanga: Kumbi ŵana achichizgika ndi anyawu kuti achitengenji kusukulu? Kumbi angagwiriskiya wuli ntchitu fundu yapa Chituwa 23:2? Kumbi ndi vinthu vinayi nivi vo vingaŵawovya kuti akanengi kuchita vinthu viheni asani achichizika ndi anyawu? Pemphani achinyamata kuti akonkhosi vinthu vamampha vo vinguŵachitikiya ŵati akana kuchita vinthu viheni vo anyawu aŵachichizanga.
Sambiru la Bayibolu la Mpingu: fy mutu 12 ndimi 1-13 (Mamin. 30)
Kambani Mwakudumuwa vo Tasambira Kweniso vo Tazamusambira Sabata Yamawa (Mamin. 3)
Sumu 149 ndi Pempheru


text:
Sambiru 7
Kumbi Ufumu Waku Chiuta Nchinthu Wuli?
1. Kumbi Ufumu Waku Chiuta Nchinthu Wuli?
Ufumu waku Chiuta ndi boma lakuchanya. Ndiwu wazamusere m’malu mwa maboma nganyaki ngosi ndipu Chiuta wazakuwugwiriskiya nchitu pakufiska khumbu laki kuchanya ndi pacharu chapasi. Uthenga wakukwaskana ndi Ufumu waku Chiuta ngwamampha ukongwa. Pambula kuswera yapa, Ufumu waku Chiuta wazamuchitiska kuti khumbu la ŵanthu lakuja ndi boma lamampha lifiskiki. Wazamuchitiska kuti ŵanthu wosi azije mwakukoliyana pacharu chapasi.
Ufumu utenere kuja ndi fumu yaki. Yehova wakusankha Mwana waki Yesu Khristu kuti waje Fumu ya Ufumu Waki.
2. Kumbi Yesu ndi Fumu yamampha ukongwa chifukwa wuli?
Yesu, Mwana waku Chiuta ndi Fumu yamampha ukongwa chifukwa chakuti ngwalisungu kweniso watanja urunji. (Yohane 1:14) Iyu we ndi nthazi zakwenere kuti wangawovya ŵanthu chifukwa wazamuwusa charu chapasi we kuchanya.Wati wayuskika, iyu wanguluta kuchanya ndi kulindizga kujanja lamaryi laku Yehova. (Ŵahebere 10:12, 13) Pavuli paki, Chiuta wangumupaska nthazi zakuti wayambi kuwusa.
3. Kumbi mbayani wo amuwusa ndi Yesu?
Gulu lo lidanika kuti “ŵanthu ŵatuŵa,” ndilu lamuwusa ndi Yesu kuchanya. (Danyele 7:27) Akutumika aku Yesu ndiwu ŵenga akwamba kusankhika. Yehova walutirizga kusankha ŵanthu kuja atuŵa mpaka mu mazuŵa nganu. Asani ŵafwa, yiwu ayuka ndi liŵavu lauzimu nge po wanguchitiya Yesu.
Kumbi mbanthu alinga wo akengi kuchanya? Yesu wanguŵadana kuti ‘kamskambu kamana.’ (Luka 12:32) Wosi pamoza akwana 144,000. Yiwu amuwusa charu chapasi pamoza ndi Yesu.
4. Kumbi nchinthu wuli cho chinguchitika Yesu wati wayamba kuwusa?
Ufumu waku Chiuta ungwamba kuwusa mu 1914. * Chinthu chakwamba cho Yesu wanguchita nge Fumu kwenga kuponye Satana ndi viŵanda vaki pacharu chapasi. Satana wangukwiya ukongwa ndipu wangwambiska masuzgu pacharu chosi chapasi. (Chivumbuzi 12:7-10, 12) Kwambiya pa nyengu iyi, masuzgu nga ŵanthu ngamala cha. Vinthu nge nkhondu, nja, videru [miliri] ndipuso vidilirisi, vosi ivi nchigaŵa cha “chisimikizgu” chakuti pambula kuswera yapa, Ufumu waku Chiuta uyambengi kuwusa charu.
5. Kumbi nchinthu wuli cho Ufumu waku Chiuta wafiska kuchita?
Nchitu yakupharazga yo yichitika pacharu chosi chapasi yichitiska kuti mskambu ukulu wa ŵanthu a mitundu yosi ujengi mwachimangu. Ŵanthu akufwasa mamiliyoni nganandi azamuwusika ndi Yesu. Ufumu waku Chiuta wazakuŵavikiriya pa nyengu yo mgonezu uheni uwu wazamutuzgikapu pacharu chapasi. Mwaviyo, wosi wo akhumba kuzikondwa ndi Ufumu waku Chiuta atenere kuvwiya Yesu.
Mu nyengu ya vyaka 1,000, Ufumu wazamufiska vo Chiuta wakhumbanga kuchitiya mtundu wa ŵanthu pakwamba. Charu chosi chazamuja paradayisu. Ndipu pakumaliya, Yesu wazamuwezge Ufumu kwa Awiski. (1 Ŵakorinte 15:24-26) Kumbi pe munthu yo mungayanja kumukambiyaku va Ufumu waku Chiuta?
^ ndimi 12 Kuti muvwi vosi vakukwaskana ndi uchimi wa m’Bayibolo wo ukamba va chaka cha 1914, wonani buku lakuti Kumbi Bayibolo Lisambizanji Weniukongwa? pa peji 215-218.


text:
FUNDU ZAKUKUMALIYA
Uneneska Wakukwaskana ndi Ada, Mwana ndi Mzimu Utuŵa
ŴANTHU anandi agomezga kuti kwe achiuta atatu mwa Chiuta yumoza, Chiuta Dada, Chiuta Mwana ndi Chiuta Mzimu. Yiwu akamba kuti ŵanthu atatu yaŵa mbakuyanana, wosi mbanthazizosi ndipuso alivi chiyambi. Malinga ndi chisambizu ichi, Ada ndi Chiuta, Mwana ndi Chiuta, ndipuso Mzimu Utuŵa ndi Chiuta, kweni akamba kuti kwe Chiuta yumoza pe.
Kweni ŵanthu anandi wo agomezga kuti kwe achiuta atatu mwaku Chiuta yumoza, azomerezga kuti angachikonkhoska cha chisambizu ichi. Chinanga wuli ve viyo, yiwu agomezga mbwenu kuti chisambizu ichi ncha m’Bayibolo. Uneneska ngwakuti Bayibolo likambapu cha kuti kwe “Chiuta Dada, Chiuta Mwana ndi Chiuta Mzimu.” Kweni kumbi fundu yakuti kwe Achiuta Atatu yisanirika m’Bayibolo? Kuti timuki fumbu ili tiyeni tiwoni lemba lo ŵanthu wo agomezga chisambizu ichi atanja kugwiriskiya nchitu.
“MAZU YO WENGA CHIUTA”
Lemba la Yohane 1:1, likamba kuti: “Mu mtendeku mwenga Mazu, ndipu Mazu yo wenga kwaku Chiuta, ndi Mazu yo wenga Chiuta.” (King James Version) Pavuli paki mu chaputala chenichi, wakutumika Yohane wangulongo umampha kuti “Mazu yo” ndi Yesu. (Yohane 1:14) Kweni pakuti Mazu yo wadanika kuti Chiuta, ŵanthu anyaki akamba kuti Mwana ndi Ada atenere kuja chigaŵa chaku Chiuta yumoza.
Kumbukani kuti chigaŵa ichi cha Bayibolo pakwamba chingulembeka mu Chigiriki. Pavuli paki, wo afwatuliyanga Bayibolo angufwatuliya mazu nga Chigiriki yanga mu vinenedu vinyaki. Kweni akufwatuliya Bayibolo anandi agwiriskiyanga cha nchitu mazu ngakuti “Mazu yo wenga Chiuta.” Chifukwa wuli? Akufwatuliya yaŵa angukamba kuti mazu ngakuti “Mazu yo wenga Chiuta,” ngatenere kufwatulirika mwakupambana chifukwa chakuti aziŵanga Chigiriki cho chingulembeka m’Bayibolo. Kumbi akhumbikanga kungafwatuliya wuli? Awonani vakuyeruzgiyapu ivi: “Mazu yo wenga chiuta.” (The New Testament in an Improved Version) “Mazu yo wenga ndi Chiuta ndipu wenga wakuyanana nayu.” (The Translator’s New Testament) Mwakulingana ndi ma Bayibolo yanga, tawona kuti Mazu uyu kuti wenga Chiuta cha. * Kweni chifukwa chakuti we ndi udindu wapachanya pa vakulengeka vaku Yehova vosi Mazu uyu wadanika kuti “chiuta.” Yapa mazu ngakuti “chiuta” ngang’anamuwa kuti “wanthazi.”
ZIŴANI VINANDI PA NKHANI IYI
Ŵanthu anandi atichiziŵa cha Chigiriki cha m’Bayibolo. Mwaviyo kumbi mungaziŵa wuli vo wakutumika Yohane wang’anamuwanga? Ŵanaŵaniyani chakuyeruzgiyapu ichi: Msambizi wasambiza ŵana asukulu nkhani yinyaki. Pavuli paki ŵana asukulu awoneka kuti ŵavwa mwakupambanapambana nkhani yo asambira. Kumbi yiwu angayimaliska wuli nkhani yeniyi? Atenere kufumba msambizi wawu kuti waŵakonkhoske so vinandi. Tikayika cha kuti kusambira fundu zinandi kuŵawovyengi kuvwisisa umampha ukongwa nkhani yo. Mwakuyana waka, kuti muvwisi vo lemba la Yohane 1:1 ling’anamuwa, mutenere kuwona fundu zinyaki so zakukwaskana ndi udindu waku Yesu mu Uthenga Wamampha waku Yohane. Kusambira fundu zinyaki so pa nkhani iyi kukuwovyeningi kuti muziŵi uneneska.
Mwakuyeruzgiyapu, wonani vo Yohane wangulemba so mu chaputala 1 vesi 18, iyu wanguti: “Palivi yumoza yo kali kosi wakumuwonapu Chiuta [Wanthazizosi].” Kweni ŵanthu akumuwona Yesu yo ndi Mwana chifukwa Yohane wangulemba kuti: “Mazu yo [Yesu] wanguŵa munthu, ndipu wajanga mwaku isi . . . ndipu tinguthoŵa unkhankhu waki.” (Yohane 1:14) Sonu Mwana mwenuyu wangaja wuli chigaŵa chaku Chiuta Wanthazizosi? Yohane wangukamba so kuti “Mazu yo wenga kwaku Chiuta.” Kumbi vingachitika wuli kuti munthu waje ndi munthu munyaki panyengu yeniyo pe ndi kuja munthu mweniyo wenayu? Kweniso mwakuyana ndi vo ve pa Yohane 17:3, Yesu wangukamba mwakuvwika umampha kuti pe mphambanu pakati paku iyu ndi Awiski akuchanya. Iyu wadana Awiski kuti “Chiuta yija muneneska.” Ndipuso chakukumaliya kwa Uthenga waki Wamampha, Yohane wangumaliza ndi mazu ngakuti: “Venivi valembeka, alinga kuti muvwani kuti Yesu ndiyu Khristu, Mwana waku Chiuta.” (Yohane 20:31) Wonani kuti Yesu wadanika Chiuta cha kweni Mwana waku Chiuta. Fundu zinyaki so zo zisanirika mu Uthenga Wamampha waku Yohane zilongo mo titenere kuvwiya lemba la Yohane 1:1. Yesu yo ndi Mazu, ndi “chiuta” wakwamba ndi “c” mumana, chifukwa chakuti we ndi udindu wapachanya, kweni ngwakuyanana ndi Chiuta Wanthazizosi cha.
SIMIKIZGIYANI MAUKABONI NGA NKHANI IYI
Kumbukani so chakuyeruzgiyapu cha msambizi ndi ŵana asukulu. Ŵanaŵaniyani kuti ŵana a sukulu anyaki avwana mbwenu cha chinanga kuti msambizi waŵakonkhoske so fundu zinyaki. Kumbi angachita wuli? Angachifumba so ku musambizi munyaki kuti waŵakonkhoske so nkhani yeniyo. Asani vo wakonkhoska msambizi wachiŵi viyanana ndi vo msambizi wakwamba wakonkhoska, viwovyengi ŵana anandi kuti avwani. Mwakuyana waka, asani muvwisa cha vo wakulemba Bayibolo Yohane wang’anamuwanga vakukwaskana ndi ubali waku Yesu ndi Chiuta Wanthazizosi, mutenere kuŵerenga fundu zinyaki m’Malemba nganyaki. Mwakuyeruzgiyapu, wonani vo wakulemba Mateyu. Pakukamba za umari wa mgonezu wa vinthu wunu, Iyu wanguko mazu ngo Yesu wangukamba kuti: “Kweni va zuŵa lo ndi ora laki palivi yumoza waziŵa, chingana mbangelu ŵa kuchanya, chingana ndi Mwana yo, kweni Ada pe ŵija.” (Mateyu 24:36) Kumbi mazu yanga ngasimikizgiya wuli kuti Yesu ndi Chiuta Wanthazizosi cha?
Yesu wangukamba kuti Ada aziŵa vinandi kuruska Mwana. Asani Yesu wenga chigaŵa chaku Chiuta Wanthazizosi, mphanyi waziŵa vosi vo Ada aziŵa. Mwaviyo Ada ndi Mwana mbakuyanana cha. Kweni anyaki angakamba kuti ‘Yesu we ndi vigaŵa viŵi. Yapa walongolonga nge munthu.’ Kweni chinanga kuti ivi venga viyo, nanga mzimu utuŵa nchinthu wuli? Asani kuti we chigaŵa chaku Chiuta yo ndi Ada, nchifukwa wuli Yesu wanguleka kukamba kuti mzimu uziŵa vosi vo Ada aziŵa?
Asani mulutirizgengi kusambira Bayibolo muziŵengi malemba nganandi nga m’Bayibolo ngo ngakonkhoska nkhani yeniyi. Malemba yanga ngasimikizgiya uneneska wakukwaskana ndi Ada, Mwana, ndi mzimu utuŵa.
^ ndimi 3 Kuti muvwi vinandi vakukwaskana ndi Yohane 1:1, wonani Nsanja ya Olonda ya November 1, 2008, mapeji 24-25, yakupharazgika ndi Akaboni aku Yehova.


text:
MAY 4, 2016
NKHANI ZA PA CHARU CHOSE
Ungano wa 2016 wa Ŵakaboni ŵa Yehova Wajintha Chomene pa Kugomezgeka
NEW YORK—Ŵakaboni ŵa Yehova ŵakuchema ŵanthu wose kuti ŵize ku ungano wawo wa Chigaŵa wa 2016 wa mutu wakuti “Lutilirani Kugomezgeka kwa Yehova.” Kwambira pa Chinkhondi, May 20, Ŵakaboni ŵa Yehova ku United States kweniso pa charu chose ŵambenge kuchita ungano uwu ndipo ŵakulipiliska yayi.
Ungano uwu ngwa mazuŵa ghatatu. Pazamuyowoyeka nkhani zakufuma mu Baibolo zakukwana 49 ndipo yiliyose mwa nkhani izi yajintha pa mutu ukuru wa “Kugomezgeka.” Pa ungano uwu, Ŵakaboni ŵa Yehova ŵazamuwoneskaso mavidiyo 35 kweniso mafilimu ghaŵiri agho ŵazamuwoneska pa Chisulo na pa Sabata. Zuŵa lililose mulenji kweniso muhanya, pazamuŵanga mavidiyo gha sumu.
Nga umo ŵakuchitira vyaka vyose, Ŵakaboni ŵa Yehova ŵazamupeleka tumapepara twakuchemera ŵanthu ku ungano uwu. Madeti na malo uko kuzamuchitikira ungano uwu, mungavisanga pa Webusayiti yakuzomerezgeka ya Ŵakaboni ŵa Yehova ya jw.org. Ŵamutora makani ŵangafumba ofesi ya Ŵakaboni ŵa Yehova ya kufupi nawo kuti ŵamanye vinandi. Ŵazamuphalirika uyo ŵangayowoya nayo usange ŵakukhumba kujambura ungano.
David A. Semonian, muyowoyeri wa Ŵakaboni ŵa Yehova pa ofesi yawo yikuru ku Brooklyn, New York, wakati: “Tikumanya kuti ubwezi ukukhora chomene para ŵanthu mbakugomezgeka. Ungano withu wa chaka chino uli na fundo izo zovwirenge chomene ŵanthu kulutilira kuŵa paubwezi wakukhora na ŵanyawo, ŵabali ŵawo, ndipo chakuzirwa chomene, kukhozga ubwezi wawo na Chiuta. Tikugomezga kuti wose awo ŵizenge ku ungano uwu, ŵazamukondwa chomene.”
Mungayowoya na:
David A. Semonian, Ofesi ya Chimanyisko, tel. +1 718 560 5000


text:
SAMBIRU 6
Ŵanthu 8 Angutaskika
Nowa ndi banja laki angusere muchingaraŵa limoza ndi nyama. Yehova wangujala chisasa cha chingaraŵa ndipu vuwa yingwamba kuwa. Kunguwa chivuwa chikulu ndipu chingaraŵa chingwamba kuyanjama. Pakumaliya, charu chosi chinguzaza maji. Ŵanthu wosi aheni wo anguleka kusere muchingaraŵa angufwa. Nowa ndi banja laki angufwa cha chifukwa ŵenga muchingaraŵa. Kumbi uwona kuti angukondwa chifukwa chakuti anguvwiya Yehova?
Vuwa yinguwa kwa mazuŵa 40 usiku ndi musana ndipu pavuli paki yinguleka. Maji ngangwamba kuphwa kamana kamana. Pakumaliya, chingaraŵa chingujalikika pachanya pamapiri. Pacharu chapasi penga mbwenu maji nganandi. Mwaviyo, Nowa ndi banja laki atingi atuwengemu cha muchingaraŵa pa nyengu yeniyo.
Kamana ndi kamana, pasi pangumira. Nowa ndi banja laki anguja muchingaraŵa kujumpha chaka chimoza. Pavuli paki, Yehova wanguŵakambiya kuti atuwemu aje mucharu cho chawonekanga nge chifya. Yiwu angumuwonga ukongwa Yehova chifukwa chakuti wanguŵataska ndipu angukupereka sembi kulongo kuwonga.
Yehova wangukondwa ndi sembi yeniyi. Iyu wangulayizga kuti wazamunanga so cha vinthu pacharu chapasi ndi chigumula. Yehova wangupanga chiŵingavuwa chakwamba cho chawonekanga mumitambu kulongo kuti vo wangulayizga venga vauneneska. Ukuchiwonapu chiŵingavuwa?
Pavuli paki, Yehova wangukambiya Nowa ndi banja laki kuti abalani, azazi charu chapasi.
‘Nowa wangusere muchingaraŵa, [ŵanthu] anguziŵaku kanthu cha mpaka po Chigumula chinguziya ndi kuŵapeye limu wosi.’—Mateyu 24:38, 39


text:
MUTU 120
Kupambika Vipambi na Kuŵa Ŵabwezi ŵa Yesu
MPHESKA YENEKO NA MINTHAVI
KHALILIRANI MU CHITEMWA CHA CHIUTA
Yesu wakaŵakhozga chomene ŵapositole ŵake ŵakugomezgeka. Nyengo yikaŵa kuti yamara, panyake pakaŵa pakati pa usiku. Yesu wakayowoya ntharika yakuti ŵapositole ŵaghanaghanirepo chomene. Wakati:
“Ine ndine mpheska yeneko, ndipo Adada ndiwo mbalimi.” (Yohane 15:1) Ntharika iyi yikaŵakumbuska ivyo vikayowoyekapo kale kumanyuma vyakukhwaskana na mtundu wa Israyeli. Mtundu uwu ukachemekanga kuti mpheska ya Yehova. (Yeremiya 2:21; Hoseya 10:1, 2) Kweni Yehova wakawukana mtundu wa Israyeli wura. (Mateyu 23:37, 38) Ntheura Yesu wakayowoya fundo yinyake yachilendo. Wakati iyo ni mpheska iyo Adada ŵake ŵakalimiliranga kufuma waka apo ŵakamuphakazgira na mzimu utuŵa mu 29 C.E. Kweni Yesu wakalongora kuti padera pa iyo, zilipo mpheska zinyake. Wakati:
“Munthavi uliwose . . . wambura kupambika vipambi [Adada] ŵakuwuwuskamo, ndipo uliwose uwo ukupambika vipambi ŵakuwutozga, mwakuti upambike vipambi vinandi. . . . Nga umo munthavi ungapambikira vipambi chara pawekha kwambura kuti ukukhalilira mu mpheska, mwakuyana waka imwe namwe mungapambika chara kwambura kuti mukukhalilira mu umoza na ine. Ine ndine mpheska, imwe ndimwe minthavi.”—Yohane 15:2-5.
Yesu wakalayizga ŵasambiri ŵake ŵakugomezgeka kuti para iyo waluta, wazamuŵatumira movwiri uwo ni mzimu utuŵa. Pakati pajumpha mazuŵa 51, ŵapositole na ŵanyake ŵakapokera mzimu utuŵa ndipo ŵakaŵa minthavi ya mpheska. “Minthavi” yose yikwenera kukhalilira mu umoza na Yesu. Kasi minthavi yikeneranga kuchita vichi?
Yesu wakalongosora kuti: “Waliyose uyo wakukhalilira mu umoza na ine, ndipo ine mu umoza na iyo, wakupambika vipambi vinandi, chifukwa kwambura ine mungachita kalikose chara.” Ŵalondezgi ŵa Yesu ŵakugomezgeka awo ŵali nga ni “minthavi,” ŵakwenera kupambika vipambi vinandi. Ŵakuchita vinthu nga umo Yesu wakachitiranga, ndipo ŵakuphalirako ŵanji vya Ufumu wa Chiuta na kupanga ŵasambiri. Kasi ntchivichi icho chingachitika usange munyake wakukhalilira mu umoza na Yesu yayi kweniso wakuleka kupambika vipambi? Yesu wakati: “Usange munthu wakukhalilira mu umoza na ine chara, wakuponyeka kuwaro.” Mu fundo yinyake, Yesu wakati: “Usange mukukhalilira mu umoza na ine ndipo mazgu ghane ghakukhalilira mwa imwe, mungalomba chilichose icho mukukhumba ndipo chichitikenge.”—Yohane 15:5-7.
Sono Yesu wakamba kuyowoya nkhani iyo wakayiyowoyapo kale kaŵiri. Yikaŵa nkhani yakusungilira malango ghake. (Yohane 14:15, 21) Yesu wakalongosora vinthu vyakukhumbikwa ivyo ŵasambiri ŵakeneranga kuchita kulongora kuti ŵakusungilira malango ghake. Wakati: “Usange mukusungilira malango ghane, mukhalilirenge mu chitemwa chane, nga umo nane nasungililira malango gha Adada ndipo nkhukhalilira mu chitemwa chawo.” Kweni pali vinandi vyakukhumbikwa padera pa kutemwa Yehova Chiuta na mwana wake. Yesu wakati: “Ili ni dango lane, lakuti mutemwanenge nga umo ine namutemwerani. Palije uyo wali na chitemwa chikuru kuluska ichi, chakuti munthu wapeleke umoyo wake chifukwa cha ŵabwezi ŵake. Imwe muli ŵabwezi ŵane usange mukuchita ivyo nkhumuphalirani.”—Yohane 15:10-14.
Pa nyengo iyi kukakhala pachoko kuti Yesu wapeleke umoyo wake chifukwa cha kutemwa wose awo ŵakaŵa na chipulikano mwa iyo. Ŵalondezgi ŵake nawo ŵatemwanenge yumoza na munyake. Chitemwa ndicho chizamuŵapambaniska na ŵanthu ŵanyake, nga umo Yesu wakayowoyera kale kumanyuma kuti: “Usange mukutemwana, wose ŵamanyenge kuti ndimwe ŵasambiri ŵane.”—Yohane 13:35.
Ŵapositole ŵakamanya kuti Yesu wakaŵachemanga kuti “ŵabwezi.” Yesu wakaŵaphalira chifukwa icho wakaŵachemeranga ŵabwezi, wakati: “Ine namuchemani ŵabwezi, chifukwa namumanyiskani vinthu vyose ivyo napulika kwa Adada.” Ukaŵa mwaŵi wapadera chomene ku ŵasambiri kuŵa ŵabwezi ŵa Yesu kweniso kumanya ivyo Adada ŵakaphalira mwana wawo. Kweni kuti ubwezi uwu wende makora, ŵakwenera “kupambika vipambi.” Usange ndivyo ŵachitenge, Yesu wakati: “Chilichose icho mulombenge kwa Adada mu zina lane ŵamupaninge.—Yohane 15:15, 16.
Usange ŵasambiri ŵakutemwana, chiŵawovwirenge kuti ŵazizipizge viyezgo. Yesu wakaŵachenjezga kuti charu chiŵatinkhenge. Kweni wakaŵakhwimiska na mazgu ghakuti: “Usange charu chikumutinkhani, imwe mukumanya kuti chadankha kutinkha ine pambere chindatinkhe imwe. Muŵenge chigaŵa cha charu, mphanyi charu chatemwa icho ntchake. Sono pakuti muli chigaŵa cha charu chara, . . . lekani charu chikumutinkhani.”—Yohane 15:18, 19.
Pakulongosora chifukwa icho charu chiŵatinkhirenge, Yesu wakati: “Ŵachitenge vinthu vyose ivi chifukwa cha zina lane, chifukwa ŵakumumanya yayi Uyo wakanituma.” Yesu wakayowoya kuti milimo yake yakuzizwiska yikavumbura chifukwa icho ŵakamutinkhiranga. Wakati: “Niŵenge kuti nindachite pakati pawo milimo iyo palije munthu munyake wali kuchitapo, mphanyi ŵalije kwananga. Kweni sono ŵawona na kunitinkha ine kweniso ŵatinkha Adada.” Nakuti ivyo ŵakachita, vikafiskanga uchimi.—Yohane 15:21, 24, 25; Salimo 35:19; 69:4.
Yesu wakayowoyaso kuti wazamuŵatumira movwiri, mzimu utuŵa. Nkhongono ya mzimu iyi, yingawovwira waliyose uyo wakulondezga Yesu kuti wapambike vipambi, ndiko kuti, “kuchitira ukaboni.”—Yohane 15:27.


text:
Kadi la Munthu wa mu Baibolo
Yakobe
Koperani kadi ili kuti mumanye vya Yakobe mwana wa Yisake na Rabeka. Pulintani, cheketani, pindani pakati, na kusunga.
Vinyake
Kadi la mu Baibolo la Gidiyoni
Wakaŵa wakuchenjera, kweniso wakawopanga yayi.
Kadi la mu Baibolo la Potifara
Chita dawunilodi kadi ili kuti umanye vinandi vya Potifara, uyo wakaŵa bwana wa Yosefe ku Eguputo.
Kadi la mu Baibolo la Mariya
Manya uko Mariya wakaluta na Yesu wati wakwaniska mazuŵa 40 kufuma apo wakababikira. Pulinta, cheketa, na kusunga kadi la munthu wa mu Baibolo ili.
MAKADI GHA ŴANTHU ŴA MU BAIBOLO


text:
GONGWE LA MULINDA—LAKUSAMBIRA PA MPINGO February 2015
Magazini iyi yili na nkhani izo tizamusambira kwamba Epulero 6 m’paka Meyi 3, 2015.
Chawanangwa Chapadera
Kabuku ka “Makani Ghawemi Umo Wakalembera Mateyu” kakafuma pa ungano wapadera ku Japan. Kasi kabuku aka kakupambana wuli na mabuku ghanyake? Kasi ŵali kulembera ŵanjani?
Tiŵe Ŵakujiyuyura na Ŵalusungu nga ni Yesu
Lemba la 1 Petrosi 2:21 likuti tilondezgenge mendero gha Yesu mwakugomezgeka. Pakuti ndise ŵambura kufikapo, kasi tingachita wuli kuti tiŵe ŵakujiyuyura na ŵalusungu nga ni Yesu?
Tiŵe Ŵachikanga na Ŵaumanyi nga ni Yesu
Baibolo lingatovwira kuti timumanye makora Yesu na kumulondezga. Kasi tingachita wuli kuti tiŵe ŵachikanga na ŵaumanyi nga ni Yesu?
Limbikirani Kupharazga
Tikumanya kuti kupharazga makani ghawemi ni ntchito yakuzirwa chomene mazuŵa ghano. Kasi tingachita wuli kuti tilimbikirenge kupharazga?
Kovwira Ŵanthu Kumanya ‘Chisambizgo cha Yehova’
Kasi Ŵakhristu ŵakwambilira ŵakapharazga makani ghawemi m’paka nkhu? Kasi ni vichi ivyo vikawovwira kuti Ŵakhristu ŵapharazgenge makora pa nyengo iyo?
Yehova Wakulongozga Ntchito ya Kupharazga
Kasi ni vichi ivyo vyawovwira Ŵakaboni ŵa Yehova kupharazga makani ghawemi pa charu chose?
Mafumbo Ghakufumira ku Ŵaŵazgi
Kasi tingachita wuli kuti tiwovwire ŵabali na ŵadumbu awo ŵakusuzgika na sungu la pelefyumu panji vinthu vinyake? Kasi mphawuli apo mudumbu wakwenera kuvwara chinthu ku mutu?
KUFUMA MU NTHAMBA YITHU
“Nyengo Yapadera Chomene”
Magazini ya Zion’s Watch Tower yikatenge nyengo ya Chikumbusko njapadera chomene. Yikachiskanga ŵanthu kuti ŵakumbukirenge nyifwa ya Yesu. Kasi Ŵasambiri ŵa Baibolo ŵakachitanga wuli pakukumbukira nyifwa ya Yesu?


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
65 “Nazomerezga kupenjeka na awo ŵandafumbepo vya ine.Nazomerezga kusangika na awo ŵandanipenjepo.+
Nkhati: ‘Ndine pano, ndine pano’ ku mtundu uwo undachemepo zina lane.+
2 Natambazulira mawoko ghane zuŵa lose ku ŵanthu ŵamtafu,+Awo ŵakwenda mu nthowa iyo njiwemi chara,+Ŵakulondezga maghanoghano ghawo.+
3 Ŵanthu awo nyengo zose ŵakunikwiyiska pamaso pane,+Ŵakupeleka sembe mu minda+ na kotcha vyakununkhira pa njerwa.
4 Ŵakukhala pakati pa malaro,+Usiku ŵakutchezera mu malo ghakubisika,Ŵakurya nyama ya nkhumba,+Ndipo mu viŵiya vyawo muli msuni wa vinthu vyakufipirwa.+
5 Ŵakuti: ‘Khala pawekha, kusendelera kwa ine chara,Pakuti nili mutuŵa kuluska iwe.’
Iwo ni josi mu mphuno zane, moto uwo ukugolera zuŵa lose.
6 Wonani, vili kulembeka pamaso pane.Nikhalenge waka chete chara,Kweni niŵawezgerenge,+Niŵawezgerenge vyakukwana
7 Chifukwa cha maubudi ghawo na maubudi gha ŵasekuru ŵawo wuwo,”+ wakuti Yehova.
“Chifukwa ŵakotcha vyakununkhira pa mapiriNa kunichitira msinjiro pa tumapiri.+Nidankhenge kuŵapimira malipiro ghawo mwakukwana.”
8 Yehova wakuti:
“Nga umo vinyo liphya likusangikira mu khunje la mpheska,Ndipo munyake wakuti: ‘Ungalinanganga yayi, pakuti muli kanthu kawemi,’
Ndimo nichitirenge chifukwa cha ŵateŵeti ŵane.Niŵaparanyenge wose yayi.+
9 Nifumiskenge mphapu mwa YakhobeMunthu wakuti wahare mapiri ghane kufuma mwa Yuda.+Ŵakusoleka ŵane ŵachipokenge,Ndipo ŵateŵeti ŵane ŵakhalengemo.+
10 Sharoni+ waŵenge malo ghakuliskako mberereDambo la Akori+ malo ghakupumulirako ng’ombe,Ku ŵanthu ŵane awo ŵakunipenja.
11 Kweni imwe ndimwe ŵamoza mwa awo ŵasida Yehova,+Awo ŵakuluwa phiri lane lituŵa,+Awo ŵakunozgera thebulu chiuta wa Mwaŵi,Na awo ŵakuzuzgira chiuta wa Vyakulembekerathu nkhombo za vinyo lakusazgika.
12 Ntheura nimupelekaninge ku lupanga,+Ndipo mose musindamenge kuti mukomeke,+Chifukwa nkhamuchemani, kweni mukathanika chara,Nkhayowoya, kweni mukapulika chara.+Mukalutilira kuchita viheni pamaso pane,Ndipo mukasankha ivyo vikunikwiyiska.”+
13 Ntheura Fumu Yikuru Yehova yikuti:
“Wonani! Ŵateŵeti ŵane ŵaryenge, kweni imwe muŵenge na njara.+
Wonani! Ŵateŵeti ŵane ŵamwenge,+ kweni imwe muŵenge na nyota.
Wonani! Ŵateŵeti ŵane ŵasekelerenge,+ kweni imwe muŵenge na soni.+
14 Wonani! Ŵateŵeti ŵane ŵachemerezgenge mwachimwemwe chifukwa cha kukondwa mu mtima,Kweni imwe mulirenge chifukwa cha vyakuŵinya mu mtimaMubangurenge chifukwa cha mzimu wakuphyoka.
15 Musidenge zina ilo ŵakusoleka ŵane ŵatemberengepo,Ndipo Fumu Yikuru Yehova yikomenge waliyose wa imwe,Kweni ŵateŵeti ŵane ŵachemekenge na zina linyake.+
16 Viŵenge ntheura mwakuti waliyose uyo wakujipenjera thumbiko pa charu chapasiWatumbikikenge na Chiuta wa unenesko,Waliyose uyo wakulapa chilapo mu charu chapasiWalapenge mwa Chiuta wa unenesko.+
Pakuti visuzgo vyakale viluwikenge.Vibisikenge ku maso ghane.+
17 Pakuti wonani! Nkhulenga machanya ghaphya na charu chapasi chiphya.+Vinthu vyakale vikumbukikengeso chara,Ndipo vinjirengeso yayi mu mtima.+
18 Ntheura kondwani na kusekelera muyirayira na icho nkhulenga.
Pakuti wonani, nkhulenga Yerusalemu kuŵa chinthu chakukondweskaŴanthu ŵake kuŵa chinthu chakuzayirapo.+
19 Nisekelerenge na Yerusalemu na kuzaya na ŵanthu ŵane.+Mazgu gha kulira na kutampha ghapulikikwengemoso chara.”+
20 “Mu malo ghara mwamuŵaso bonda wakukhala mazuŵa ghachoko waka yayi,Nanga ni muchekuru uyo watondeka kufiska mazuŵa ghake.
Pakuti waliyose uyo wakufwa na vyaka 100 wamuwoneka kuti ni msepuka waka,Ndipo wakwananga wamuŵa wakutembeka, nanga wangaŵa na vyaka 100.
21 Ŵazamuzenga nyumba na kukhalamo,+Ndipo ŵazamupanda minda ya mpheska na kurya vipambi vyake.+
22 Ŵazamuzenga chara, munyake na kukhalamo,Nanga nkhupanda, ŵanyake na kurya.
Pakuti mazuŵa gha ŵanthu ŵane ghazamuŵa nga ni mazuŵa gha khuni,+Ndipo ŵakusoleka ŵane ŵazamusangwa fikepo na mulimo wa mawoko ghawo.
23 Ŵazamuphyoka pawaka chara,+Nesi kubabira soka,Chifukwa ni mphapu ya awo ŵatumbikika na Yehova,+Na ŵana ŵawo pamoza nawo.+
24 Pambere ŵandacheme, ine nizamuzgora.Uku ŵachali kuyowoya, nizamupulika.
25 Mphumphi na kanamberere vizamurya pamoza,Nkhalamu yizamurya utheka nga ni ng’ombe,+Ndipo njoka yizamurya fuvu.
Vizamupwetekana chara panji kuparanyana mu phiri lane lose lituŵa,”+ wakuti Yehova.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Yesaya 65
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
MUTU 1
“Ufumu Winu Wize”
1, 2. Kasi Yehova wakaŵaphalira vichi ŵapositole ŵa Yesu, ndipo ŵakachita wuli?
KASI mungachita wuli usange Yehova wangamutumani kuti muchite chinthu chinyake? Nanga chinthu icho chingaŵa chakusuzga, asi mungaŵikapo mtima kuti muchite? Mungakana yayi.
2 Ivi ndivyo vikachitikira Petrosi, Yakobe, na Yohane, pamanyuma pa Paska mu 32 C.E. (Ŵerengani Mateyu 17:1-5.) Apo ŵasambiri aŵa ŵakaŵa na Fumu yawo pa “phiri litali,” ŵakawona mboniwoni yakulongora kuti Yesu ni Fumu kuchanya. Ivyo ŵakawona vikaŵa nga ni vyanadi, mwakuti Petrosi wakakhumbanga kuchitapo kanthu. Uku Petrosi wachali kuyowoya, bingu likaŵabenekelera. Pamanyuma, Petrosi na ŵanyake ŵakajipulikira ŵekha mazgu gha Yehova. Yehova wakaŵasimikizgira kuti Yesu ni Mwana wake, ndipo wakati kwa iwo: “Mupulikirani.” Ŵapositole ŵakapulikira ivyo Chiuta wakayowoya. Ŵakategherezganga kwa Yesu ndipo ŵakachiskangaso ŵanji kuti ndimo ŵachitirenge.—Mil. 3:19-23; 4:18-20.
3. Chifukwa wuli tikwenera kupulikira Yesu, ndipo tisambirenge vichi?
3 Mazgu ghakuti “mupulikirani,” ghali kulembeka mu Baibolo kuti nase tisange nagho chandulo. (Rom. 15:4) Ntchakuzirwa kutegherezga kwa Yesu chifukwa ivyo wakayowoyanga vikafumanga kwa Yehova. Nyengo zose Yesu wakasambizganga ivyo Adada ŵake ŵakakhumbanga. (Yoh. 1:1, 14) Kweni pa vyose, Yesu wakasambizganga chomene vya Ufumu wa Chiuta. Yesu Khristu na ŵa 144,000 ndiwo ŵazamuwusa mu Ufumu uwu. Ipo ntchakuzirwa kuti tisambire vinandi vya Ufumu wa Chiuta. (Chivu. 5:9, 10; 14:1-3; 20:6) Kweni chakwamba, tiyeni tiwone icho Yesu wakayowoyeranga chomene vya Ufumu wa Chiuta.
“Ivyo vili kuzura mu mtima”
4. Kasi Yesu wakalongora wuli kuti wakaghanaghaniranga chomene vya Ufumu wa Chiuta?
4 Yesu wakaghanaghaniranga chomene vya Ufumu wa Chiuta. Tikumanya wuli? Ivyo munthu wakutemwa kuyowoya vikuvumbura ivyo vili mu mtima wake. Yesu wakati: “Mulomo ukuyowoya ivyo vili kuzura mu mtima.” (Mat. 12:34) Kanandi Yesu wakatemwanga kuyowoya vya Ufumu. Mu Makani Ghawemi, (kung’anamura ivyo wakalemba Mateyu, Mariko, Luka na Yohane) Ufumu ukuzunulika mu malo ghakujumpha 100. Apo Yesu wakapharazganga, nkhani yikuru yikaŵa Ufumu wa Chiuta. Yesu wakati: “Nkhweneraso kukapharazga makani ghawemi gha Ufumu wa Chiuta ku misumba yinyake, pakuti ndicho nkhatumikira.” (Luka 4:43) Kweniso wati wawuka ku ŵakufwa, wakalutilira kuyowoya vya Ufumu ku ŵasambiri ŵake. (Mil. 1:3) Nadi, ivyo Yesu wakayowoyanga vikulongora kuti wakaghanaghaniranga chomene vya Ufumu wa Chiuta.
5-7. (a) Kasi tikumanya wuli kuti Yehova nayo wakughanaghanira chomene vya Ufumu? Longosorani. (b) Kasi tichitenge wuli para tikughanaghanira vya Ufumu wa Chiuta?
5 Yehova nayo wakughanaghanira chomene vya Ufumu. Tikumanya wuli? Iyo wakatuma mwana wake yumoza pera kwiza pa charu chapasi. Ndipo vyose ivyo Yesu wakayowoyanga na kusambizga vikafumanga kwa Yehova. (Yoh. 7:16; 12:49, 50) Yehova ndiyo wakawovwiraso kuti ivyo Yesu wakachita apo wakaŵa pa charu chapasi, vilembeke mu Baibolo. Kasi fundo iyi yikung’anamurachi?
Waliyose wakwenera kujifumba kuti Kasi ine nkhutemwa kughanaghanira vya Ufumu wa Chiuta?
6 Tiyelezgere kuti muli na alubamu ndipo mukukhumba kuŵikamo vithuzithuzi. Muli na vithuzi vinandi, kweni mu alubamu iyi munganjira vichoko waka. Kasi mungachita wuli? Mungasankha ivyo mungaŵikamo. Ndimoso viliri na mabuku gha Makani Ghawemi. Mabuku agha ghangatovwira kuti timumanye makora Yesu. Kweni ni vyose yayi ivyo Yesu wakayowoya na kuchita pa charu chapasi vili kulembeka. (Yoh. 20:30; 21:25) Mzimu wa Yehova ukaŵawovwira kuti ŵalembe ivyo vikaŵa vyakuzirwa chomene. (2 Tim. 3:16, 17; 2 Pet. 1:21) Pakuti mu mabuku agha muli kulembeka vinandi vyakukhwaskana na Ufumu, chikulongora kuti Yehova nayo wakughanaghanira chomene vya Ufumu. Nakuti Yehova wakukhumba kuti tiwumanye makora Ufumu wake.
7 Waliyose wangachita makora kujifumba kuti, ‘Kasi ine nkhutemwa kughanaghanira vya Ufumu wa Chiuta?’ Para ndimo tikuchitira, tiŵenge ŵakunweka kuti timanye vinandi ivyo Yesu wakasambizga pa nkhani iyi. Tingamanya kuzirwa kwa Ufumu uwu na ivyo uzamuchita.
Kasi Ufumu wa Chiuta Uzamuchitachi?
8. Chifukwa wuli Yesu wakati Ufumu wa Chiuta ngwakuzirwa?
8 Apo Yesu wakasambizganga ŵasambiri ŵake kulomba, wakayowoya mwakupulikikwa makora ivyo Ufumu wa Chiuta uzamuchita. Iyo wakazunura vinthu 7 ivyo tingapempha. Vinthu vitatu vyakwambilira, vikutiphalira khumbo la Yehova. Chakwamba, zina lake lituŵiskike, chachiŵiri, Ufumu wake wize, ndipo chachitatu, khumbo lake lichitike pano pasi nga umo kuliri kuchanya. (Ŵerengani Mateyu 6:9, 10.) Vinthu vitatu ivi vikwendera lumoza. Ufumu uwu ndiwo uzamutuŵiska zina la Yehova na kufiska khumbo lake.
9, 10. (a) Kasi para Ufumu wa Chiuta wiza uzamuchitachi? (b) Kasi mukukhumba kuti Ufumu wa Chiuta uzakamuchitirani vichi?
9 Kasi Ufumu wa Chiuta uzamuchita vichi? Para tikulomba kuti ‘Ufumu winu wize,’ tikukhumba kuti Ufumu uwu uchitepo kanthu. Para Ufumu uwu wiza, uzamuwusa charu chose chapasi. Uzamuwuskapo ŵanthu ŵaheni na maboma agho ghalipo sono, ndipo pazamuŵa charu chiphya icho muzamuŵa urunji. (Dan. 2:44; 2 Pet. 3:13) Ntheura charu chose chizamuŵa paradiso. (Luka 23:43) Wose awo ŵali mu malaro gha chikumbusko, ŵazamuwuka na kuwonanaso na ŵabali ŵawo. (Yoh. 5:28, 29) Ŵanthu ŵakupulikira ŵazamuzgoka ŵarunji na kukhala kwamuyirayira. (Chivu. 21:3-5) Paumaliro, khumbo la Chiuta lizamufiskika pa charu chapasi, nga umo kuliri kuchanya. Kasi mungatemwa kuzakawona kuti layizgo ili lafiskika? Nyengo zose para mukulomba kuti Ufumu wa Chiuta wize, ndikuti mukukhumba kuti malayizgo agha ghafiskike.
10 Pasono tichali kulomba kuti Ufumu wa Chiuta “wize,” chifukwa maboma gha ŵanthu ghachali kuwusa, ndipo charu chiphya chaurunji chindize. Kweni ntchakukondweska kuti Ufumu wa Chiuta uli kwamba kale kuwusa. Mu Mutu 2, tisambirenge vinandi pa nkhani iyi. Sono tiyeni tiwone ivyo Yesu wakayowoya. Kasi Ufumu uwu ukayamba pawuli kuwusa, ndipo wizenge pawuli?
Kasi Ufumu wa Chiuta Ukayamba Pawuli Kuwusa?
11. Kasi Yesu wakalongora kuti Ufumu wa Chiuta wambenge kuwusa pa nyengo iyo wakaŵira pa charu chapasi?
11 Ŵasambiri ŵanyake ŵa Yesu ŵakaghanaghananga kuti Ufumu wa Chiuta wambenge kuwusa apo Yesu wakaŵa pa charu chapasi. Kweni ndimo vikaŵira yayi. (Mil. 1:6) Tiyeni tiwone ntharika ziŵiri izo Yesu wakayowoya.
12. Chifukwa wuli tikuti Ufumu wa Chiuta ukamba kuwusa pa nyengo iyo Yesu wakaŵa pa charu chapasi yayi?
12 Ntharika ya tirigu na duru. (Ŵerengani Mateyu 13:24-30.) Mukaŵa mu 31 C.E., apo Yesu wakayowoya ntharika iyi na kuphalira ŵasambiri ŵake ng’anamuro lake. (Mat. 13:36-43) Ng’anamuro la ntharika iyi ndakuti para ŵapositole ŵafwa, Dyabulosi wazamuseŵa duru (Ŵakhristu ŵatesi) mukati mwa tirigu (‘ŵana ŵa Ufumu’ panji kuti Ŵakhristu ŵakuphakazgika). Duru na tirigu vizamukulira lumoza m’paka pa nyengo ya vuna iyo “mbumaliro wa nyengo iyi.” Para nyengo ya vuna yajumpha, duru wazamukakika pamoza. Kweni tirigu wazamulongeka mu nthamba. Ntheura kuyana na ntharika iyi, Yesu wakenera kwamba kuwusa apo wakaŵa pa charu chapasi yayi, kweni para kuseŵa kwamara. Pasono kuseŵa kuli kujumpha kale, ndipo vuna yikamba mu 1914.
13. Kasi Yesu wakayowoya ntharika wuli, ndipo wakang’anamurangachi?
13 Ntharika ya mina. (Ŵerengani Luka 19:11-13.) Yesu wakayowoya ntharika iyi mu 33 C.E., apo wakalutanga ku Yerusalemu kaumaliro. Ŵanji awo ŵakayipulika ŵakatenge panji wamwamba kuwusa para wafika waka ku Yerusalemu. Kweni Yesu wakaŵawovwira ŵanthu aŵa kuti ŵapulikiske. Wakajiyaniska na “munthu munyake wakuzirwa,” uyo wakaluta “ku charu chakutali kuti wakimikike kuŵa fumu.” * Ku “charu chakutali” uko Yesu wali kuluta, nkhuchanya uko Awiske ŵali kumupa mazaza gha kuwusa. Kweni Yesu wakamanya kuti Ufumu uwu wamupokera nyengo yeneyiyo yayi. Wakenera kulindilira m’paka nyengo yakutemeka, nakuti wakalindilira nadi vyaka vinandi.—Sal. 110:1, 2; Mat. 22:43, 44; Heb. 10:12, 13.
Kasi Ufumu wa Chiuta Wizenge Pawuli?
14. (a) Kasi Yesu wakaŵazgora wuli ŵasambiri ŵakati ŵamufumba? (b) Kasi ntchivichi chinyake icho chikachitika Ufumu wa Chiuta wati wamba kuwusa?
14 Pambere Yesu wandakomeke, ŵasambiri ŵake ŵanayi ŵakamufumba kuti: “Ntchivichi chizamuŵa chimanyikwiro cha kuŵapo kwinu na cha umaliro wa charu?” (Mat. 24:3; Mrk. 13:4) Pakuzgora, Yesu wakalongosora uchimi wa pa Mateyu 24 na 25. Iyo wakayowoya vimanyikwiro vya “kuŵapo” kwake, ivyo vizamuchitika pa charu chose chapasi. Yesu wakamba kuŵapo [kuwusa] pa nyengo iyo Ufumu ukababikira kuchanya, ndipo wazamuleka kuwusa para Ufumu uwu wanozga vyose pa charu chapasi. Pali ukaboni wakukwana wakuti ivyo Yesu wakayowoya vikamba kufiskika mu 1914. * Ntheura Yesu wakamba kuŵapo mu chaka ichi, ndipo Ufumu wa Chiuta ukamba kuwusa.
15, 16. Kasi mazgu ghakuti “muwiro uwu” ghakuyowoya vya njani?
15 Kweni kasi Ufumu wa Chiuta wizenge pawuli? Yesu wakazunura yayi zuŵa leneko. (Mat. 24:36) Kweni wakayowoya fundo yinyake iyo yikulongora kuti Ufumu wa Chiuta uli pafupi chomene. Yesu wakati Ufumu wa Chiuta wizenge para “muwiro uwu” wawona kufiskika kwa ivyo wakayowoya. (Ŵerengani Mateyu 24:32-34.) Kasi “muwiro uwu” ni ngu? Tiyeni tiwone ivyo Yesu wakayowoya.
16 “Muwiro uwu.” Kasi Yesu wakayowoyanga vya ŵanthu ŵambura chipulikano? Yayi. Nakuti uchimi uwu Yesu wakaphaliranga ŵapositole ŵake ŵachoko waka, awo “ŵakiza kwa iyo kumphepete.” (Mat. 24:3) Ŵapositole aŵa ŵakaŵa pafupi kuphakazgika na mzimu utuŵa. Kweniso tikwenera kumanya nkhani iyo yikaŵapo. Pambere wandayowoye mazgu ghakuti “muwiro uwu,” Yesu wakati: “Sono sambiraniko ntharika iyi ku khuni la mkuyu: Para minthavi yake yiphya yasunda waka na kufwatura mahamba, mukumanya kuti chifuku chili pafupi. Mwakuyana waka, namwe para mukuwona vinthu vyose ivi, manyani kuti wali pafupi, wali pa milyango.” Ŵakuphakazgika ndiwo ŵazamuwona kufiskika kwa uchimi uwu, na kumanya kuti Yesu ‘wali pafupi pa milyango.’ Ntheura apo Yesu wakayowoyanga za “muwiro uwu,” wakanenanga Ŵakhristu ŵakuphakazgika.
17. Kasi mazgu ghakuti “muwiro” na ghakuti “vinthu vyose ivi,” ghakung’anamurachi?
17 “Umalenge chara m’paka vinthu vyose ivi vichitike.” Kasi mazgu agha ghazamufiskika wuli? Kuti tisange zgoro, tikwenera kumanya dankha vinthu viŵiri. Chakwamba, ng’anamuro la lizgu lakuti “muwiro.” Chachiŵiri, ng’anamuro la mazgu ghakuti “vinthu vyose ivi.” Kanandi lizgu lakuti muwiro, likuyowoya za ŵanthu ŵa misinkhu yakupambanapambana awo ŵasangana. Ŵanthu ŵa muwiro umoza ŵakusangana na kulekana. (Eks. 1:6) Mazgu ghakuti “vinthu vyose ivi” ghakung’anamura ivyo Yesu wakayowoyerathu kuti vizamuchitika pa nyengo ya kuŵapo kwake. Vinthu ivi vikamba kuchitika mu 1914 ndipo vilutilirenge m’paka pa “suzgo yikuru.”—Mat. 24:21.
18, 19. Kasi mazgu ghakuti “muwiro uwu” mungaghalongosora wuli, ndipo ghakutipa chithuzi wuli?
18 Kasi mazgu ghakuti “muwiro uwu,” ghakuyowoya vya njani? Muwiro uwo ukuyowoyeka apa Mbakhristu ŵakuphakazgika magulu ghaŵiri. Gulu lakwamba, ni awo ŵakawona chimanyikwiro mu 1914. Gulu lachiŵiri, Mbakhristu ŵakuphakazgika awo ŵakasangana na awo ŵakawona chimanyikwiro mu 1914. Ŵakuphakazgika ŵa mu gulu lachiŵiri aŵa ndiwo ŵamalenge wose yayi m’paka suzgo yikuru yize. Magulu ghaŵiri agha ndigho ni muwiro uwo Yesu wakayowoyanga, chifukwa ŵakasangana pa nyengo yinyake. *
19 Kasi apa fundo njakuti wuli? Pali ukaboni wakukwana wakuti ivyo Yesu wakayowoya vikuchitika pa charu chose, kulongora kuti wali pa mpando Wachifumu. Ndipouli, manyani kuti Ŵakhristu ŵakuphakazgika ŵa “muwiro uwu,” ŵanandi pasono mbachekuru. Kweni ŵafwenge wose yayi pambere suzgo yikuru yindize. Ipo tingayowoya kuti sonosono apa Ufumu wa Chiuta wizenge na kwamba kuwusa pa charu chapasi. Ntchakukondweska chomene kuzakawona kuti lurombo lwa Yesu lwakuti “Ufumu winu wize” lwafiskika!
20. Kasi mu buku ili tisambirenge vichi, ndipo mu mutu wapanthazi tizamusambira vichi?
20 Ipo kuluwa yayi ivyo Yehova wakayowoya vyakukhwaskana na Mwana wake. Iyo wakati: “Mupulikirani.” Pakuŵa Ŵakhristu ŵaunenesko, nase tili mchanya kupulikira mazgu agha. Tikukhumba kumanya makora vyose ivyo Yesu wakasambizga pa nkhani ya Ufumu wa Chiuta. Mu buku ili, tisambirenge vinthu vyakuzirwa ivyo Ufumu wa Chiuta uli kuchita kale na ivyo uzamuchita kunthazi. Kweni mu Mutu wapanthazi tisambirenge ivyo vikachitika Ufumu wati wamba kuwusa kuchanya.
^ ndime 13 Apo Yesu wakayowoyanga ntharika iyi, ŵategherezgi ŵake ŵakwenera kuti ŵakaghanaghananga vya Arikelawu, mwana wa Herode Mulara. Pambere Herode wandafwe, wakasora Arikelawu kuti ndiyo wazakaŵe themba mu Yudeya na vigaŵa vinyake vyose. Ndipouli, pambere Arikelawu wandambe kuwusa, wakeneranga kuluta dankha ku Romu kuti Kesare Augusto wakamuzomerezge.
^ ndime 14 Kuti mumanye vinandi, wonani mutu 9 mu buku la Kasi Baibolo Likusambizgachi Chomenechomene?
^ ndime 18 Mkhristu waliyose uyo wali kuphakazgika pamanyuma pakuti wose awo ŵakawona chimanyikwiro mu 1914 ŵafwa, ngwa “muwiro uwu” yayi.—Mat. 24:8


text:
BAIBOLO LIKUSINTHA UMOYO WA ŴANTHU
Ŵakanizgora Kufuma mu Baibolo
CAKA ICO WAKABABIKIRA: 1950
UKO WAKABABIKIRA: SPAIN
KALE: WAKAŴA SISITELE
UMO NKHAŴIRA KALE:
Nkhababikira ku Spain, ndipo ŵapapi ŵane ŵakaŵa na munda mu muzi wa Galicia kumanjiliro gha dazi. Ndine wacinayi pa ŵana 8. Tikakhalanga makora pakwithu. Pa nyengo iyi ku Spain cikaŵa cacilendo yayi kuti pa mbumba yiliyose, mwana yumoza panji kujumbirapo wanjire sukulu ya usembe panji usisitele. Ntheura, taŵatatu ndivyo tikacita.
Apo nkhaŵa na vyaka 13, nane nkhaluta kukasambira vya usisitele ku Madrid, uko kukaŵa mukuru wane. Malo agha ghakaŵa ghambura kukondweska. Cikaŵa cakusuzga kuŵa na ŵabwezi, kweni tikakhaliranga waka malango, malurombo kweniso kukaŵa masuzgo gha vyacuma. Mulenji uliwose tikalutanga ku chalichi kuti tikasope. Tikayimbanga sumu na kucita Misa ndipo vyose vikacitikiranga mu Cilatini. Palije ico nkhatorangapo ndipo nkhawonanga nga Ciuta wali nane kutali comene. Kanandi pakajumphanga nyengo yitali kwambura kuyowoya na waliyose. Nanga tingakumana na mukuru wane tikayowoyanga vinandi yayi, tikatenge waka ‘Timuwoneni Mariya mutuŵa nkhanira.’ Ŵakatipanga waka maminiti 30 ghakuti tingacezga para tamara kurya. Ivi vikapambana comene na umo tikakhaliranga ku nyumba. Nkhaŵanga na phukwa ndipo kanandi nkhakhaliranga waka kulira.
Apo nkhaŵa na vyaka 17, nkhamba usisitele kweni mwakucicizgika waka. Nkhacita ivi cifukwa waliyose ndivyo wakakhazganga, kweni nkhakayika kuti Ciuta wanisora nadi. Ŵasambizgi ŵithu ŵakatemwanga kutiphalira kuti waliyose uyo wali na maghanoghano ghanthena wamuphya ku moto. Ndipouli, maghanoghano agha ghakalutilira. Nkhamanyanga kuti Yesu Khristu wakajipaturanga yayi, kweni kanandi wakatangwanikanga kusambizga na kovwira ŵanji. (Mateyu 4:23-25) Apo nkhaŵa na vyaka 20, nkhawona kuti palije cifukwa ca kulutilira kuŵa sisitele. Ico cikanizizikaso nchakuti, sisitele mulara wakaniphalira kuti para nkhukayikakayika nchiwemi nifumepo luŵiro. Nkhughanaghana kuti panji wakawopanga kuti ningakopa ŵanyane. Ntheura, nkhajiwelera.
Ŵapapi ŵakanipokelera kwambura suzgo. Kweni pakuti kukaŵavya kwakuti ungasanga mcere, nkhaluta kwa mudumbu wane ku Germany. Iyo wakaŵa mu gulu ilo likalweranga wanangwa wa ŵanthu ŵa ku Spain. Vikanikondweska ndipo nane nkhajoyina gulu ili. Pamasinda nkhatengwa kwa yumoza wa ŵanthu aŵa. Nkhawonanga kuti nkhucita cinthu ciwemi, ndipo nane nkhagaŵanga mabuku gha gulu ili na kucita nawo viwoneskero.
Kweni nyengo yikati yajumphapo, nkhakhuŵaraso. Nkhawona kuti gulu ili likatondekanga kucita ivyo likayowoyanga. Ivyo vikacitika mu 1971, ndivyo vikanigongoweska comene. Ŵanyamata ŵanyake mu gulu lithu ŵakawocha ofesi yithu. Ŵakacita nthena na cilato ca kucicizga boma la Spain kuti licitenge vinthu mwaurunji. Nkhawona kuti iyi yikaŵa nthowa yiwemi yayi yakunozgera vinthu.
Nati nababa mwana wane wakwamba, nkhaphalira mfumu wane kuti nafumamo mu gulu ili. Nkhaŵanga na phukwa comene cifukwa pakaŵavya mubwezi uyo wakazakaniwona apo nkhaŵa na bonda. Nkhawona kuti umoyo ulije nchito. Ndipo nkhajifumbanga kuti, kasi nchamahara nadi kulimbana na kusintha vinthu mu caru?
UMO BAIBOLO LIKASINTHIRA UMOYO WANE:
Mu 1976, Ŵakaboni ŵaŵiri ŵakutorana ŵakiza pa nyumba ndipo ŵakanipa mabuku ghakulongosora Baibolo. Ŵati ŵizaso, nkhaŵaphulunga na mafumbo. Nkhaŵafumba cifukwa ico tikusuzgikira, kweniso cifukwa ico paliri vinthu vyambura urunji. Nkhazizwa comene kuwona kuti ŵakazgora mafumbo ghose kufuma mu Baibolo. Ntheura nkhazomera kuti ŵanisambizgenge Baibolo.
Pakwamba, vikanikondweskanga waka kusambira. Kweni vinthu vikasintha ine na mfumu wane tati tamba kuluta ku maungano gha Ŵakaboni ŵa Yehova. Pa nyengo iyi tikaŵa na ŵana ŵaŵiri ŵanyamata. Ŵakaboni ŵakatitoranga pakuya ku Nyumba ya Ufumu ndipo ŵakatovwiranga kupwelelera ŵana. Nkhamba kuŵatemwa comene Ŵakaboni ŵa Yehova.
Ndipouli, nkhaŵa kuti nicali kukayikira cisopa cilicose. Apo nkhaluta kukaya ku Spain kukawona ŵanthu, adada ŵacoko awo ŵakaŵa ŵasembe ŵakanigongoweska kuti nisambirenge Baibolo. Kweni Ŵakaboni ŵa Yehova ŵakanovwira comene. Ŵakazgora mafumbo ghane ghose kufuma mu Baibolo nga umo ŵakacitira Ŵakaboni ŵa ku Germany. Nati nawelera ku Germany, nkhalutizga kusambira Baibolo. Nangauli mfumu wane wakaleka kusambira Baibolo, kweni ine nkhawelera nyuma yayi. Ndipo mu 1978 nkhabapatizika kuŵa Kaboni wa Yehova.
UMO NASANGIRA CANDULO:
Fundo za mu Baibolo zanovwira kumanya cilato ca umoyo kweniso umo ningaŵira na nkharo yiwemi. Mwaciyelezgero, pa 1 Petrosi 3:1-4 pakuciska ŵawoli kuti ‘ŵajilambikenge’ ku ŵafumu ŵawo “na nchindi zikuru,” kweniso kuti ŵaŵe na “mzimu wakufwasa na wakuzika, uwo ngwakuzirwa comene pamaso pa Ciuta.” Fundo izi zanovwira comene kuti nicite makora udindo wane pakuŵa muwoli na mama.
Pajumpha vyaka 35 kufuma apo nkhaŵira Kaboni wa Yehova. Nili wakukondwa comene pakuti nane nili mu gulu la ŵanthu awo ŵakuteŵetera Yehova pa caru cose. Kweniso pa ŵana ŵane ŵankhondi, ŵanayi, wakuteŵetera Ciuta mwakugomezgeka.


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Kusopa Moleki; vyamizimu (1-6)
-
Muŵe ŵatuŵa na kuchindika ŵapapi (7-9)
-
Awo ŵaleŵa ŵakomeke (10-21)
-
Muŵe ŵatuŵa kuti mukhale mu charu (22-26)
-
Awo ŵakuchita vyamizimu ŵakomeke (27)
20 Yehova wakalutilira kuyowoya na Mozesi kuti:
2 “Uŵaphalire Ŵaisrayeli kuti: ‘Muisrayeli panji mulendo waliyose uyo wakukhala mu Israyeli, uyo wakupeleka mwana wake kwa Moleki wakomeke kwambura kutondeka.+ Ŵanthu ŵa mu charu ŵamudinye na malibwe, wafwe.
3 Chisko chane chimikanenge nayo munthu uyo, nimudumulengeko ku ŵanthu ŵakwake. Pakuti wapeleka ŵana ŵake ŵanyake kwa Moleki ndipo wafipiska malo ghane ghakupatulika+ na kunangiska zina lane lituŵa.
4 Usange ŵanthu ŵa mu charu ŵakusizimilira dala maso ghawo na kuleka kukoma+ munthu uyo wapeleka mwana wake kwa Moleki,
5 mbwenu ine nimikanenge nayo munthu uyo na mbumba yake.+ Nimudumulengeko ku ŵanthu ŵakwake pamoza na wose awo ŵakumulondezga pakuchita uzaghali na Moleki.
6 “‘Munthu uyo wakuzgokera ku ng’anga+ na ku ŵakuloska+ kuti wachite nawo uzaghali, munthu uyo nimikanenge nayo na kumudumulako ku ŵanthu ŵakwake.+
7 “‘Mujituŵiske na kuŵa ŵatuŵa,+ chifukwa ine ndine Yehova Chiuta winu.
8 Musungenge malango ghane na kughachita.+ Ine ndine Yehova, uyo wakumutuŵiskani.+
9 “‘Usange munthu watemba awiske panji anyina, wakomeke kwambura kutondeka.+ Pakuti watemba awiske panji anyina, ndopa zake zili pa iyo.
10 “‘Usange munthu wachita uleŵi na muwoli wamwene, uyo wachita uleŵi na muwoli wa munyake wakomeke kwambura kutondeka, iyo pamoza na mwanakazi uyo waleŵana nayo.+
11 Munthu uyo wagonana na muwoli wa awiske, wakhozga soni awiske.+ Wose ŵaŵiri ŵakomeke kwambura kutondeka. Ndopa zawo zili pa iwo.
12 Usange munthu wagonana na mkamwana wake, wose ŵaŵiri ŵakomeke kwambura kutondeka. Ŵachita chinthu chamusikuzi. Ndopa zawo zili pa iwo.+
13 “‘Usange munthu wagonana na mwanalume munyake nga umo wakugonera na mwanakazi, wose ŵaŵiri ŵachita chinthu chaunyankhasi.+ Ŵakomeke kwambura kutondeka. Ndopa zawo zili pa iwo.
14 “‘Usange munthu watora mwanakazi pamoza na nyina, ntchamuziro.+ Ŵamuwotche iyo pamoza na iwo pa moto+ kuti nkharo yakulengeska yileke kulutilira pakati pinu.
15 “‘Usange munthu wagona chinyama, wakomeke kwambura kutondeka, chinyama nacho mukome.+
16 Usange mwanakazi wakusendelera ku chinyama kuti wagone nacho,+ mukome mwanakazi uyo na chinyama wuwo. Ŵakomeke kwambura kutondeka. Ndopa zawo zili pa iwo.
17 “‘Usange munthu wagonana na mudumbu wake, mwana msungwana wa awiske panji wa anyina, ndipo waliyose wawona nkhule ya munyake, ntchinthu chasoni.+ Ntheura ŵadumulike pamaso pa ŵanthu ŵakwawo. Wakhozga soni mudumbu wake. Wazgore pa ubudi wake.
18 “‘Usange munthu wagonana na mwanakazi uyo wali kumwezi, ndikuti wose ŵaŵiri ŵabenura chisimi cha ndopa.+ Ntheura wose ŵaŵiri ŵadumulikeko ku ŵanthu ŵakwawo.
19 “‘Ungagonananga yayi na mukuru panji munung’una wa anyoko panji ya mudumbu wa awuso, chifukwa kuchita nthena nkhukhozga soni awo ni ndopa yimoza na iwe.+ Awo ŵachita nthena ŵazgore pa ubudi wawo.
20 Munthu uyo wagonana na muwoli wa mukuru panji munung’una wa awiske waŵakhozga soni.+ Ŵazgore pa kwananga kwawo. Ŵafwe kwambura ŵana.
21 Usange munthu watora muwoli wa mukuru panji munung’una wake, wachita chinthu chakuseluska.+ Wakhozga soni mubali wake. Ŵakhale kwambura ŵana.
22 “‘Musungenge malango ghane ghose na vyeruzgo+ vyane vyose na kuvichita,+ mwakuti charu icho nkhumutoleraniko chikaleke kumuwukurani.+
23 Muleke kwenda mu malango gha mitundu iyo nkhuyichimbizga pamaso pinu,+ chifukwa ndiyo yikuchita vinthu vyose ivi ndipo nkhuseluka nayo.+
24 Lekani nkhati kwa imwe: “Muzamupoka charu chawo, ndipo nimupaninge kuŵa chinu, charu icho mukwenda mkaka na uchi.+ Ine ndine Yehova Chiuta winu, uyo wamupaturani ku ŵanthu ŵanyake.”+
25 Mupambaniskenge pakati pa vinyama vyakutowa na vyakufipirwa, pakati pa viyuni vyakufipirwa na vyakutowa.+ Mungajikazuzganga chara na chinyama, chiyuni, panji chilichose icho chikukhwaŵa pasi, icho namuphalirani kuti ntchakufipirwa kwa imwe.+
26 Muŵenge ŵatuŵa kwa ine, chifukwa ine Yehova nili mutuŵa.+ Ndipo nkhumupaturani ku ŵanthu ŵanyake kuti muŵe ŵane.+
27 “‘Mwanalume waliyose panji mwanakazi uyo wakuchita ung’anga panji wali na mzimu wa kuloska wakomeke kwambura kutondeka.+ Ŵanthu ŵaŵadinye na malibwe, ŵafwe. Ndopa zawo zili pa iwo.’”
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Levitiko 20
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Umo Mungatisangira
Tili ŵakunozgeka kumovwirani usange mukukhumba kusambira Baibolo panji kumanya ntchito iyo tikuchita pa charu chose. Sankhanipo chimoza musi umu kuti Ŵakaboni ŵa Yehova ŵakufupi na kukwinu ŵamovwirani.
Tiyimbirani foni panji kutilembera pa maadiresi na manambara agho ghali musi umu
Senegal
Association Les Témoins de Jéhovah du Sénégal
BP 29896
14523 DAKAR
SENEGAL
+221 33-820-80-00
Nyengo ya Ntchito
Mande m’paka Chinkhondi
8:00 a.m. m’paka 12:30 p.m. na 1:45 p.m. m’paka 5:15 p.m.


text:
UMOYO WACHIKHRISTU
Ŵani na Mikhaliro Yiwemi—Chikanga
UWEMI WAKUŴA NA CHIKANGA:
Tikukhumbikwira chikanga pakupharazga.—Mil 5:27-29, 41, 42
Pa suzgo yikuru vizamumanyikwa usange tili na chikanga panji yayi.—Mt 24:15-21
Pakuŵa ngozi yikuru usange tikopa ŵanthu.—Yer 38:17-20; 39:4-7
IVYO TINGACHITA KUTI TIŴE NA CHIKANGA:
Tikwenera kughanaghanira milimo yakuponoska ya Yehova.—Ek 14:13
Tikwenera kuthemba Yehova.—Sa 118:6
WONELERANI VIDIYO YAKUTI GEGANI IVYO VINGATITONDESKA KUGOMEZGEKA—KOPA ŴANTHU, NDIPO PAMASINDA ZGORANI MAFUMBO AGHA:
Chifukwa wuli chikanga chingatovwira para tili mu upharazgi?
Kasi lemba la Zintharika 29:25 likuti munthu wawofi wakuchita wuli?
Chifukwa wuli tikwenera kuŵa na chikanga?


text:
NTCHITO YA KUPHARAZGA NA KUSAMBIZGA PA CHARU CHOSE
Oceania
VYARU 29
ŴANTHU 41,051,379
ŴAPHARAZGI 98,574
MASAMBIRO GHA BAIBOLO 67,609
Msambizgi Wake Wakachitapo Kanthu Pakati Pajumpha Vyaka 9
Olivia, wakukhala ku Australia. Apo wakaŵa ku sukulu yamkaka, wakachemera msambizgi wake ku Chikumbusko. Chaka chilichose, mu vyaka 8 vyakulondezgapo, Olivia wakalutilira kuchemera msambizgi uyu ku Chikumbusko, kweni wakizangako yayi. Kweni mu 2016, msambizgi uyu wakayimbira foni Olivia na kumuphalira kuti wizenge ku Chikumbusko. Msambizgi uyu wakayowoya kuti wakawuwona kuŵa mwaŵi kuti Olivia wakamuchemanga chaka chilichose. Ntheura msambizgi uyu wakiza ku Chikumbusko pamoza na mfumu wake. Mfumu wa msambizgi uyu wakakumbuka umo Ŵakaboni ŵakazengera Nyumba ya Ufumu mu tawuni yawo, chifukwa wakagwiranga ntchito mu boma. Wakaphalira ŵabali kuti wakazizikika chomene na umo ntchito yakuzenga Nyumba ya Ufumu iyi yikenderanga makora. Msambizgi uyu na mfumu wake ŵakakondwa chomene mise yira, mwakuti ŵakaŵa ŵamoza mwa ŵanthu ŵaumaliro kufumapo.
Wakaŵazga Buku Katatu
Jacintu na muwoli wake ŵakukhala ku Timor-Leste. Iwo Mbakatolika ŵakujipeleka, ntheura ŵakazizwa apo mwana wa mukuru wa Jacintu wakaleka chisopa chawo na kuzgoka yumoza wa Ŵakaboni ŵa Yehova. Jacintu wakakhumbanga kuti wamususke mwana uyu pa ivyo wakasankha, ntheura wakaghanaghana vya kuŵazga dankha buku lakuti Kasi Baibolo Likusambizgachi Chomenechomene? Wakakhumbanga kuti wasangemo visambizgo vyautesi. Pamanyuma wakaphalira muwoli wake kuti: “Naliŵazga buku. Kweni ndiwemi chomene.”
Muwoli wake wakati, “Mukwenera kuti mundaliŵazge makora. Muŵazgeso, kweni sono muŵazgenge pachokopachoko.”
Jacintu wakaŵazga, ndipo wakaphaliraso muwoli wake kuti: “Ndiwemi waka.” Wakatiso: “Vyose ivyo likuyowoya vikufuma mu Baibolo. Nanga ni ivyo likuyowoya pa nkhani ya kusopa ŵakufwa vikufuma mu Baibolo.”
Muwoli wake wakati: “Muŵazgeso kachitatu, kweni sono mugwarenge mzere ku ndime yiliyose. Muŵazge mwakupwelelera chomene, ndipo mughasangenge mautesi ghake.”
Jacintu wakalisambira buku ili mwakupwelelera chomene, na kugwara mzere ndime yiliyose. Wakati waŵazga kachitatu mwakupwelelera chomene, wakayowoya kuti: “Vyose ni vyaunenesko! Mwana uyu wakuneneska.” Pasono Jacintu wakusambira Baibolo na Ŵakaboni ŵa Yehova.
Mwana Wake Wakayowoyapo
Mudumbu munyake mupayiniya, wa ku Guam, wakakumana na mwanakazi wakufuma ku Pohnpei ndipo wakamulongora vidiyo yakuti Chifukwa Wuli Mukwenera Kusambira Baibolo? Mudumbu uyu wakayowoya kuti wamuweraso. Nangauli wakalutako kanandiko, kweni wakamusangangapo yayi pa nyumba mama yura. Ntheura ulendo unyake, mwana msungwana wa mama yura wakati wamupokelera, mudumbu wakamulongora vidiyo yinyake pa mavidiyo ghakuti Ŵani Ŵabwezi ŵa Yehova. Vidiyo iyi yikamunozgera mwana uyu. Ulendo unyake mudumbu wakati walutakoso, mama ndiyo wakamupokelera ndipo wakakondwa na uthenga wa mu Baibolo. Vikuwoneka kuti mwana ndiyo wakaphalira anyina kuti ŵanjire tchalitchi la mwanakazi uyo wakamulongora vidiyo. Ichi chikapangiska kuti mama uyu wanweke. Mudumbu wakamulongora umo tikusambilira Baibolo, ndipo ŵakapangana kuti ŵalutilire kusambira.
“Nga ni Mberere Zambura Muliska”
Mulaŵiliri wa dera zina lake Terence, na muwoli wake Stella, ŵakaluta ku Inakor, chigaŵa chambura kupharazgako cha ku Papua New Guinea. Terence wakati: “Zuŵa lakwamba, apo ise tikaŵa tichali kugona, tikapulika ŵanthu ŵakuwodira pa mulyango mulenjilenji. Tikasanga kuti ŵanthu ŵanandi ŵakatilindiliranga kuwaro, ndipo tikaŵapharazgira kwambira 6 koloko mulenji m’paka muhanya pakati. Tikapumura dankha kuti tigeze, mbwenu tikasangaso ŵanthu ŵanandi chomene ŵakutilindilira. Ntheura tikambaso kupharazga kufuma 2 koloko m’paka usiku pakati.” Machero ghake, Terence na muwoli wake ŵakanyamuka usikusiku kukapharazga ku chigaŵa chinyake. Ŵanthu ŵanandi ŵakizaso pa nyumba iyo ŵakakhalanga, kweni ŵakaŵasanga yayi. Terence wakati: “Ŵakati ŵamanya uko tikaluta, ŵakatilondezga na kutisanga. Apa napo, tikapharazga m’paka muhanya pakati. Tikati tafika ku nyumba iyo tikakhalanga, tikasanga ŵanthu ŵanyakeso ŵakutilindilira. Ivi vikachitikanga zuŵa lililose. Ŵanthu aŵa ŵakaŵa ‘nga ni mberere zambura muliska.’”—Mat. 9:36.
Dokotala Wakapokera Vyawanangwa
Agnès, mupayiniya wa ku New Caledonia, wakaluta kukakumana na dokotola wa viwangwa chifukwa woko lake likatupanga. Apo wakawovwiranga Agnès, dokotala uyu wakayowoya kuti ŵanthu ŵanandi ŵakusuzgika mwakuti wakaghanaghananga kuti panji Chiuta ngwankhaza. Agnès wakalomba cha mu mtima, kuwonga Yehova chifukwa cha kumupa mwaŵi wakuti wapharazge. Kufuma apo, wakamulongora dokotala thirakiti lakuti Kasi Masuzgo Ghamalenge? na kumuŵazgira Chivumbuzi 21:3, 4.
Dokotala wakati: “Nkhumanya yayi usange vesi ilo mwaŵazga lilimo mu Baibolo lane. Mu Baibolo lane muli mabuku ghanayi gha makani ghawemi pera.” Dokotala uyu wakati wamanya kuti Agnès ni Kaboni wa Yehova, wakamuphalira kuti wakakumanapo nawo Ŵakaboni ŵa Yehova kukwake ku Chile.
Agnès wakakumbuka kuti pa JW Broadcasting pakalongoreka pulogiramu yakuyowoya vya ku Chile. Ntheura paulendo wakulondezgapo wakamuwoneska dokotala wake vidiyo iyi. Dokotala wakakondwa chomene kuwona Beteli na Nyumba Yakuchitiramo Maungano Ghakuru ku Chile. Pamanyuma, Agnès wakati, “Namunyamulirani chinthu chinyake ichi, Baibolo lose, mwakuti muwone vesi ilo nkhamuŵazgirani sabata yamara la Chivumbuzi 21:3, 4.” Dokotala wakayima luŵiroluŵiro, wakamuvumbatira Agnès na kuti, “Yewo chomene chifukwa cha vyawanangwa viŵiri ivi!”
Ulendo wakulondezgapo, Agnès wakaluta na buku la Kasi Baibolo Likusambizgachi Chomenechomene? ndipo wakalongosoraso chifukwa icho taŵanthu tikusuzgikira. Dokotala uyu wakayowoya kuti wakuluta ku holide kukwake ku Chile, ndipo wakati buku ili wendenge nalo kuti wamalizge kuliŵazga.